
Ce înseamnă advocacy? 


Un demers organizat prin care un grup de cetăţeni militează și acţionează public pentru 
schimbarea, în bine, a unor situaţii ce ţin de interesul public, al comunității. 


Demers organizat — atunci când facem advocacy, trebuie să urmărim niște etape care să ne 
conducă la scopul campaniei noastre. Este important să știm, încă de la început, că o 
campanie de advocacy se derulează pe o perioadă de timp îndelungată. Nu sunt suficiente o 
postare pe rețelele de socializare sau trimiterea unui singur e-mail. 


Sunt mulţi factori care pot influența durata unei astfel de campanii și este foarte greu de 
prevăzut când ne atingem obiectivele. Există campanii de advocacy care se întind pe ani de 
zile sau altele care își ating scopul în doar câteva săptămâni. 


Cel mai important este să fim consecvenţi, să ne dozăm energia și să distribuim în 
echipă roluri, astfel încât să ne asigurăm că nu obosim înainte de a ne fi atins 
obiectivele. 


Grupul de cetățeni — o campanie de advocacy nu poate fi cauza unei singure persoane pentru 
că are în centru o schimbare în interes public. Uneori (nu de puţine ori), ea pornește de la o 
persoană care a sesizat problema pe care doreşte să o rezolve în comunitate. Dar, printre 
primele lucruri pe care o campanie de advocacy bună trebuie să le facă, este să aducă laolaltă 
un număr cât mai mare de susținători. 


Cu cât numărul susținătorilor este mai mare, cu atât scopul campaniei va fi mai vizibil și 
oamenii care vor munci alături pentru atingerea acestui scop vor fi mai mulţi. Altfel, 
comunitatea care se strânge în jurul unei cauze este indicatorul principal pentru măsurarea 
succesului unei campanii de advocacy. 


Uneori scopul propus nu este atins (şi nu sunt rare aceste cazuri), însă reușita principala este 
comunitatea care se strânge în jurul acelei cauze și care poate rămâne un interlocutor cel 
puţin egal cu autoritatea publică din comunitate. Există exemple de grupuri de iniţiativă care 
s-au născut din cauze punctuale și urgente și care acum sunt active pentru diferite alte cauze 
relevante pentru comunitate. 


Chiar dacă aleșii locali folosesc, în exercitarea mandatului, argumentul reprezentativităţii, fiind 
votaţi de comunitate, grupurile de iniţiativă nu sunt o forţă de neglijat, ele fiind forme de auto- 
reprezentare la nivelul comunității. 


A milita/acţiona public — O campanie de advocacy necesită una sau mai multe strategii, ce 
cuprind tactici și tehnici de advocacy care pot fi combinate, în funcţie de contexte și de ţintele 
campaniilor. Este importante să facem public orice demers, tocmai pentru a agrega o 
comunitate cât mai mare în jurul cauzei noastre. Mai mult, una dintre valorile fundamentale 
ale unei campanii de advocacy este transparenţa. Prin transparenţă demonstrăm că acţiunile 
noastre deservesc interesului public, nu doar unor interese particulare. 

Dacă societatea civilă cere transparenţă cu privire la activitatea autorităţilor publice, la rândul 
nostru, atunci când luptăm pentru interesul public, trebuie să aplicăm aceleași principii. 


Schimbarea — unele campanii de advocacy se nasc în urma unor idei de proiecte propuse de 
instituții și autorităţi publice locale, regionale sau naţionale, idei pe care le considerăm nocive 
pentru comunitate. Scopul nostru poate varia de la modificarea sau îmbunătăţirea acelui 
proiect până la oprirea și abandonarea lui definitivă. 


Alteori observăm că în comunitatea noastră lipsesc servicii care sunt strict legate de drepturile 
noastre fundamentale și care ne afectează calitatea vieții. În consecință, campania se va 
concentra pe alocarea de resurse și dezvoltarea unor servicii care să îmbunătăţească 
calitatea vieții în comunitate. 


Cauze comunitare — Cauzele unor campanii de advocacy sunt extrem de variate, pentru că 
nevoile comunităţilor sunt diverse. Important este ca miza acestor campanii să fie schimbări 
pe care le considerăm aliniate interesului public și care pot produce modificări structurale. 
Uneori vrem să salvăm un parc de sub buldozere, alteori vrem un ecograf la un spital sau 
poate dorim să convingem autoritatea locală să acceseze fonduri europene sau 
guvernamentale pentru racordarea la sistemul de canalizare, apă sau gaze. 


Alteori, pur și simplu ne dorim transparenţă din partea autorităţilor publice și să fim implicaţi în 
procesul de luare a deciziei cu privire la alcătuirea bugetului local. 


Indiferent de provocările cu care se confruntă o comunitate, în calitate de cetățeni, avem 
pârghiile legale de a ne face vocea auzită. 


RECAPITULĂN: 


Principalele coordonate ale unei campanii de advocacy sunt: 


Este centrată pe binele comunității; 
Include cât mai mulți oameni din comunitate, pentru a avea susţinerea și 


energia 

necesară de a fi dusă la bun final; 

Necesită timp și energie, dar este un proces care consolidează comunităţi și 
care 

crește, pe termen mediu și lung, puterea cetățenilor în raport cu administraţia 
publică. 

Relaţia cu autorită 


țile publice/instituţiile 
cărora ne adresăm 


O campanie de advocacy nu este în mod necesar un demers de opoziție sau un conflict cu 
autoritatea publică. 


Uneori, problemele pe care le sesizăm în comunităţile noastre sunt cauzate de înțelegerea 
incompletă a unei situaţii de către reprezentanții autorităţilor publice sau, pur și simplu, de 
necunoașterea unor drepturi pe care le avem în virtutea unor legi. 


Alteori, sfidarea unor reglementări sau a unor drepturi pe care comunităţile le au pot duce, 
destul de repede, la o logică conflictuală cu autoritatea publică. 


Oricare ar fi scenariul în care ne aflăm, o campanie de advocacy care aduce împreună 
comunitatea locală are marele avantaj de a informa cetăţenii cu privire la drepturile pe care le 
au în relaţie cu autoritatea publică sau cu aleșii. 


Dincolo de cauza punctuală care ne aduce împreună, trebuie să știm să cultivăm în oamenii 
care vin alături de noi valori democratice precum auto-reprezentarea și participarea 
publică. 


O campanie de advocacy bună, înainte de orice, construiește comunităţi (mai) puternice care 
vor conduce la consolidarea democraţiilor locale. 

De ce să folosim campaniile de advocacy (analiză SWOT)? 


Campaniile de advocacy au ca fundament principiile auto-reprezentării și participării publice 
în procesul de elaborare a politicilor publice. De aceea acest demers conduce la consolidarea 
democrațiilor și, deci, la consolidarea bunei guvernări. 


Multe dintre aspectele vieţii cotidiene au efect direct asupra sănătății. Fie că discutăm despre 
condiţiile de locuire (iluminat impropriu, mucegai, lipsa canalizării sau a apei curente în 
gospodărie etc), calitatea și cantitatea spaţiilor verzi, managementul deșeurilor, transportul 
public în comun sau alternativ (prin descurajarea utilizării transportului motorizat individual și, 
deci, a poluării), accesul rapid la dispensar sau acces la spitale echipate sunt aspecte care 
conduc direct la calitatea vieții. 


Sănătatea noastră este direct afectată de condiţiile de locuire din propriile gospodării și din 
comunităţile în care locuim. 


O analiză de tip SWOT cu privire la angrenarea comunităţilor locale în campanii de advocacy 
poate oferi o imagine iniţială pentru a ști cum să valorificăm oportunităţile pe care le avem, 
dar și pentru a identifica soluţii pentru acele lucruri care pot părea problematice în astfel de 
demersuri. 


S — Punctele tari: 


1. Puterea stă în numere — cu cât suntem mai mulţi într-o campanie de advocacy, cu atât 
campania este mai reușită. O campanie bine gândită va conduce la creșterea 
numărului susținătorilor, iar pentru autorităţile publice va fi greu de ignorat o voce 
puternică. 

2. Principala responsabilitate a autorităţilor publice este să îmbunătățească calitatea vieții 
pentru comunitate. Noi, cetățenii, avem cea mai bună expertiză în acest domeniu. De 
aceea, o campanie de advocacy iniţiată, coordonată și implementată de comunităţi 
este cel mai legitim mod de a ne manifesta această expertiză. 

3. Campaniile de advocacy au în centrul lor valori care decurg din chiar drepturile omului. 
Drepturile noastre sunt garantate și protejate de Constituţie și de toată legislaţia în 
vigoare. 

4. Există instrumentele legale necesare pentru a ne implica în procesul de luare a 
deciziilor. Momentele și modul în care comunitatea trebuie să fie consultată sunt bine 
descrise în legile care reglementează acest domeniu. 

5. În mod particular, campaniile de advocacy din domeniul sănătăţii sunt unele dintre 
campaniile cu aderenţă mare la public, dată fiind nevoia de a avea politici publice și 
resurse care să contribuie la respectarea dreptului la sănătate. 


W - Punctele slabe: 


1. Campaniile de advocacy presupun un efort constant, cel puţin pe termen mediu. 
Volumul de muncă diferă foarte mult și este dependent de contextul campaniei de 

advocacy. Trebuie să avem răbdare, să perseverăm în demersurile noastre și să 
monitorizăm constant toate lucrurile ce ţin de campania noastră de advocacy; 

2. Atitudinea sau reacţiile unor instituţii publice pot fi descurajante, iar legislaţia cu privire 
la participare și transparenţă sunt duse în derizoriu. În astfel de situaţii suntem nevoiţi 
să deschidem noi „fronturi” în lupta pentru respectarea drepturilor cetățenilor de a 
participa la procesul de luare a deciziilor. 

3. Nimeni nu garantează succesul unei campanii de advocacy, în termeni de atingere a 
obiectivului stabilit de comunitate. Acest lucru poate fi frustrant și poate genera 
senzaţia muncii-n zadar. 

4. Construirea unei comunităţi în jurul cauzei noastre presupune un efort de comunicare 
constant. În egală măsură, menţinerea comunităţii în cauza noastră presupune un efort 
considerabil. 

5. Pentru ca o cauză de advocacy să fie puternic promovată e nevoie ca toți oamenii 
implicaţi în campanie să se identifice cu acea cauză (ownership). Asta presupune un 
efort de integrare a cât mai multor puncte de vedere ale membrilor comunităţii, mediere 
și consens. Toate sunt procese care, în sine, par costisitoare în termeni de timp și 
energie, dar asigură stabilitatea grupurilor de iniţiativă și consolidează coeziunea. 


O - Oportunităţi: 


1. Există o presiune din ce în ce mai mare de la nivel comunitar pentru strategii naţionale 
care să vizeze creșterea sănătății populaţiei. Spre exemplu, prin Programul Naţional 
de Rezilienţă și Redresare, România și-a asumat ţinte clare cu privire la îmbunătăţirea 
infrastructurii și serviciilor publice de sănătate. 

2. Sănătatea este un domeniu fundamental atunci când vine vorba de calitatea vieții 
pentru cetățeni. De aceea, acest subiect este de interes pentru autorităţile publice 
(locale și centrale). 

3. Sistemul de sănătate și starea de sănătate a populaţiei sunt, indiferent de exercițiul 
electoral, teme preferate de candidaţi. Orice capitol de Sănătate din orice program 
politic poate fi utilizat în viitoare campanii de advocacy, fiind o formă de presiune și de 
responsabilizare a decidenţilor. 

4. Campaniile electorale, în România, încep, în general și informal, cu aproape un an 
înainte de momentul alegerilor. Aceasta este o perioadă relativ generoasă pentru a ne 
promova cauzele de advocacy și pentru a obține angajamente din partea partidelor 
politice. 

5. Deja au fost implementate zeci de campanii de advocacy în domeniul sănătăţii, la nivel 
local și central. Există, deci, modele pe care le putem studia pentru a identifica bunele 
practici, dar și erorile pe care trebuie să le evităm. 

6. Există organizații neguvernamentale profesionalizate în domeniul sănătăţii, dar și care 
oferă asistență pentru crearea și implementarea campaniilor de advocacy. Aceste 
organizaţii sunt o resursă vitală pentru propriile campanii. 

7. În ultimii ani, a crescut interesul populaţiei pentru a se implica în deciziile publice. Deși 
nivelul de implicare civică nu este ideal, acum există mult mai mult interes pentru binele 
public decât în urmă cu 20 de ani. 

8. Internetul contribuie semnificativ la reușitele campaniilor de advocacy. Accesul rapid 
la surse de informare, posibilitatea de a comunica electronic cu (mai) toate instituțiile 
publice, rețelele de socializare sunt mecanisme vitale în fundamentarea și 
comunicarea campaniilor noastre de advocacy. Democraţia 2.0 nu este doar un 
slogan, ci o realitate. 

T — Amenințări: 


1. La prima vedere, procesul decizional, la nivel local și naţional, este unul complicat. 
Desţelenirea etapelor legislative și identificarea momentelor optime în care putem 
interveni e posibil să necesite o serie de resurse costisitoare (expertiză și timp). 

2. Legile care vizează domeniul sănătăţii, strategiile naționale și locale din acest domeniu 
sunt documente tehnice, care necesită răbdare pentru parcurgere și înțelegere. 

3. Populismul și inconsecvenţa politicienilor, cel mai adesea vizaţi de campaniile de 
advocacy, pot conduce spre piste false sau frustrări ale persoanelor implicate în 
campaniile de advocacy. 

4. Uneori, campaniile de advocacy se pot întinde pe două sau mai multe cicluri electorale. 
În astfel de situații, poate interveni frustrarea și poate exista tentaţia abandonării 
cauzei. 

5. Deciziile din domeniul sănătăţii vizează, în funcţie de obiectivul campaniei noastre de 
advocacy, mai multe instituţii care nu întotdeauna colaborează între ele. 

Etapele unei campanii de advocacy 


Constituirea grupului de advocacy 


Cel mai probabil, problema identificată de noi este una comună pentru mai mulţi oameni din 
comunitate. Dacă nu putem identifica alte posibile persoane afectate de problema pe care am 
identificat-o, cel mai posibil, nu poate fi o cauză demnă de o campanie de advocacy, ci mai 
degrabă privește o problemă individuală. 


Pentru a crea o campanie de advocacy, trebuie să identificăm posibilii parteneri și susţinători 
ai campaniei noastre. Cu cât identificăm mai devreme persoanele afectate de aceeași 
problemă și îi implicăm din timp în demersurile noastre, cu atât cauza va fi mai bine 
internalizată de comunitate și, deci, echipa care va munci pentru promovarea atingerii 
obiectivului va fi mai mare și mai implicată. 


Trebuie însă să facem o distincţie între persoana/grupul care coordonează campania de 
advocacy și comunitatea de susţinători: 


- Iniţiatorii și cei care dezvoltă campania de advocacy sunt persoanele care identifică și 
documentează problema din comunitate și care își propun să găsească soluții printr-o 
campanie de advocacy. Aceștia pot fi constituiți într-o organizaţie neguvernamentală 
(care poate există deja), pot fi un grup de cetățeni (grup de iniţiativă civică”) sau chiar 
o singură persoană din comunitate. 

- Comunitatea este alcătuită din toţi oamenii posibil afectaţi de problema identificată, 
care se alătură pe parcursul campaniei, care ne sprijină în identificarea soluţiilor și care 
susțin cauza prin diferite metode. 


Nu există un număr minim sau maxim de persoane necesare pentru grupul de iniţiatori sau 
pentru cel de susținători. Distincția principală între ele o face însă faptul că grupul care se 
constituie în iniţiator de campanie face, de cele mai multe ori, munca necesară pentru 
implementarea campaniei (începând de la strategie, crearea mesajelor de comunicare, 
participare la întâlniri cu autorităţile etc). 


Structura și componența grupului de iniţiatori pot suferi modificări, iar acest lucru nu este 
neapărat o măsură a eșecului. În timp, unii dintre membrii din grupul iniţial e posibil să nu mai 
poată dedica timp campaniei, la fel cum, pe măsură ce popularizăm cauza, este posibil să 
identificăm alte persoane care să se alăture, cu competenţe de care avem nevoie în grup, cu 
timp pe care vor să-l dedice cauzei etc. 


! Costurile (în principal, de timp) de negociere ale deciziilor cu privire la desfășurarea 
campaniilor cresc odată cu numărul de persoane din grupul de lucru, care, de cele mai multe 
ori, este chiar grupul de iniţiatori. 


“Grupul de iniţiativă civică este un grup de cetăţeni care s-au constituit într-un grup 
neformalizat, fără identitate juridică, cu scopul de a acţiona împreună pentru bunăstarea 

comunităţii. Grupurile de iniţiativă pot fi de proximitate, precum Grupul de Iniţiativă Civică 
Prelungirea Ghencea, sau pot fi orientate pe aceleași valori, fără să depindă de o arie 
geografică sau de o unitate teritorial administrativă. 


În ultimii ani, puterea acestor grupuri a fost recunoscută de autorităţile publice, fiind incluse 
drept categorii eligibile pentru diferite finanţări locale, prin bugetele publice, sau fiind invitate 
explicit la dezbateri publice. 


! Din fazele incipiente trebuie să existe transparenţă între membri grupului. Acest lucru poate 
preîntâmpina probleme de încredere și de comunicare ulterioare. 


Organizarea internă a grupului 


Campaniile de advocacy diferă foarte mult, de la o cauză la alta. În funcţie de obiectivele 
noastre și de resursele pe care le putem pune la dispoziția cauzei, putem alege diferite tactici 
și acțiuni de advocacy. Indiferent de cum alegem să implementăm campania, în general, un 
grup de advocacy ar trebui să dedice timp și resurse pentru: 


1. Comunicarea constantă cu comunitatea și atragerea de noi aliaţi și susținători, prin 
comunicare publică și organizarea de evenimente publice; 

2. Documentarea și comunicarea cu reprezentanții autorităţilor publice; 

3. Centralizarea și monitorizarea implementării campaniei. 


! Este posibil ca, în faza iniţială, mai ales când grupul nu este foarte numeros, o persoană să 
se ocupe de mai mult decât de una dintre aceste componente. Este importantă atragerea de 
forțe proaspete în grup pentru a evita demotivarea și dezangajarea celor mai harnici membri 
ai grupului. 


! Multe campanii de advocacy se bazează pe muncă voluntară. Oamenii din grup fac munca 
în comunitate, pe lângă un loc de muncă și alte posibile activităţi în familie. E important să ne 
dozăm efortul astfel încât unii dintre membri echipei să nu fie suprasolicitați. Tocmai de aceea 
este importantă planificarea activităților și stabilirea rolurilor. 


Comunicarea internă 


Constituirea unui grup de advocacy presupune, în unele situaţii, crearea unui grup format din 
oameni care nu au o istorie comună. Pentru a face o echipă bună e nevoie de încredere și de 
mecanisme care să faciliteze lucrul în comun. Putem face asta prin: 


1. Crearea unui mecanism de comunicare intern — pe orice platformă de comunicare, în 
funcţie de ce este mai potrivit pentru membri grupului (WhatsApp, grup închis pe 
Facebook, un grup de e-mail, Slack etc); 

2. Transparenţă totală cu privire la identitatea și interesele membrilor grupului vis a vis 
de cauza comună — ar trebui ca fiecare să știm despre ceilalţi profesiile noastre, despre 
posibilele conflicte de interese (spre exemplu relaţii de prietenie sau rudenie cu membri 
de partid care fac parte din instituţiile vizate de campanie, contracte cu diverse entități 
comerciale care ar putea avea un interes față de cauza noastră etc); 

3. Alocarea și asumarea unor roluri în echipa de lucru — în funcţie de competențele, 
experiențele anterioare sau doar de zona de interes, ar trebui să existe roluri și 
responsabilităţi de coordonare. Asta nu exclude implicarea tuturor membrilor echipei 

în diverse activități, însă munca ar fi mult mai eficientă dacă fiecare dintre membri ar 
avea în coordonare anumite activităţi; 

4. Instituirea unor mecanisme de luare a deciziilor — pentru a evita disensiuni în grup, 
este important să decidem încă din faza de constituire a grupului modul în care se iau 
deciziile importante (tacticile utilizate, momentul în care se fac comunicări publice, 
participarea la întâlniri cu autorităţile etc). Cea mai bună metodă este consensul, prin 
discuţii până când ajungem la variante acceptabile pentru fiecare dintre noi. Dacă 
grupul este unul mare însă, consensul s-ar putea să fie o strategie costisitoare (în 
termeni de timp), și să mergem pe varianta de vot. Oricare ar fi strategia pe care o 
alegem, e important ca deciziile pe care le luăm să nu fie riscante pentru chiar 
integritatea grupului. Dacă există riscul ca parte dintre oamenii din grup să plece din 
cauza dezacordului pe anumite decizii, varianta optimă este consensul. 


lÎn ciuda faptului că recomandăm existența a minim unei persoane care să analizeze 
rezultatele acţiunilor grupului și care să supervizeze calendarul de lucru propus, această 
persoană nu trebuie să se constituie neapărat în liderul grupului. Păstrarea unei structuri 
orizontale pentru grupul de iniţiativă, autoguvernat pe principiul egalității, poate conduce la 
lărgirea spaţiului de iniţiativă pentru fiecare dintre membrii grupului. 


Pe măsură ce înaintăm în campania de advocacy, este posibil ca persoane din afara grupului 
să dorească să ni se alăture ca voluntari. Sau este posibil să avem nevoie de ajutor 
suplimentar și să căutăm voluntari care să ni se alăture. Oricare ar fi situația, pe măsură ce 
grupul se mărește, este important să reluăm procesul de cunoaștere între membrii grupului și 
să revizuim procesele de mai sus astfel încât să ne asigurăm că ele rămân eficiente. 


Înainte de a lucra efectiv la tacticile și acţiunile campaniei noastre de advocacy, ar trebui să 
stabilim niște valori, la nivelul grupului, materializate în reguli cu privire la modul în care ne 
vom desfășura activitatea. 


În general, aceste valori vizează nevoia ca o campanie: 


1. Să fie onestă — ne asigurăm ce toate acţiunile noastre conţin informaţii corecte și că 
nu ascundem informații importante (cum ar fi, de exemplu, întâlniri cu decidenți); 

2. Să nu apeleze la atac la persoană — să identificăm persoana care ne poate rezolva 
problema e crucial, este nevoie să comunicăm numele și funcţia acestei persoane, 
însă nu trebuie să apelăm la tactici de atac la persoană, care încalcă principiile 
demnităţii umane și ne poate îndepărta de comunitatea pe care dorim să o atragem în 
campania noastră. În acţiunile de presiune publică excludem orice considerente cu 
privire la modul în care arată, diferite particularităţi de vorbire sau implicarea familiei 
țintei, dacă familia este irelevantă pentru cauza noastră; 

3. Să fie incluzivă — având în vedere că numărul susținătorilor este un argument foarte 
puternic în ochii autorităţilor publice, trebuie să ne asigurăm că lăsăm spaţiu pentru 
orice posibilă persoană interesată să ni se alăture. Asta înseamnă că nu trebuie să 
permitem mesaje care promovează stereotipuri sau care incită la ură împotriva oricăror 
grupuri. Acest lucru este important și raportat la faptul că o campanie de advocacy 
este centrată pe valori fundamentale, demnitatea umană fiind una dintre valorile 
universale pe care trebuie să le respectăm, indiferent de obiectivul campaniei. 

4. Să aibă umor — umorul poate fi un bun vehicul de viralizare și poate facilita accesul la 
persoane la care nu avem noi acces direct. Mai mult, conținutul adresat comunității 

care deja ne susţine poate fi, uneori, apăsător și încrâncenat și să conducă la 
abandonarea cauzei de către unele persoane. Alternarea conţinutului serios cu un 
conținut mai relaxat, dar relevant pentru cauză, poate crește implicarea atât a 
persoanelor din grup, cât și a celor din afara lui. 

5. Să fie flexibilă — pe măsură ce înaintăm, premisele pe care am construit iniţial 
campania se modifică. De aceea este foarte importantă monitorizarea implementării, 
analiza rezultatelor și reconfigurarea acțiunilor în funcţie de rezultatele pe care le 
obținem în fiecare etapă. 


Stabilirea obiectivului de campanie: atunci când stabilim obiectivul de campanie, problema 
trebuie să fie atent documentată și să fie expusă clar. 


Obiectivul trebuie să fie: 


a. Clar: obiectivul nostru trebuie să fie formulat cât mai clar cu putinţă, să nu existe 
ambiguități. 

b. Să ţină cont de nevoile întregii comunităţi posibil afectate de politica 
publică/documentul de reglementare vizat de campanie: este posibil ca, uneori, să 
nu avem în vedere că grupul care va beneficia de rezultatele campaniei noastre poate 
fi afectat diferit de ceea ce ne propunem. Trebuie ca obiectivul să fie incluziv și să nu 
conducă la afectarea drepturilor unor persoane; 

Cc. Să fie realist: în funcţie de resursele de care dispunem, de persoanele pe care putem 
conta, timp sau competenţe, trebuie să calibrăm obiectivul iniţial, pentru a fi puși în 
situația să renunţăm. Pe măsură ce campania crește în amploare, putem recalibra 
aceste obiective, dacă resursele devin mai generoase decât în faza incipientă. 

d. Să identifice corect soluţia pentru problema/nevoia identificată: unele probleme 
din comunitate pot părea foarte complicate, cu soluţii nu chiar evidente. Soluţiile 
trebuie identificate alături de comunitate, prin consultări și documentare. Uneori chiar 
și autorităţile publice pot contribui la formularea de soluţii posibile. 


Având în vedere că o campanie de advocacy vizează valori comune, trebuie să ţinem cont în 
formularea obiectivului de interesul public. Deși uneori aceste campanii pornesc de la 
experienţa personală, pentru a avea succes și a aduce alături de noi comunitatea, obiectivul 
campaniilor de advocacy trebuie să ţină cont de binele comunităţii și valorile ce decurg din 
drepturile noastre fundamentale, precum acela la sănătate, la servicii sociale, la mediu 
sănătos etc. De aceea, atunci când pornim pe drumul unei campanii de advocacy, trebuie să 
identificăm interesele comune cu privire la problema identificată sau cu privire la propunerea 
de act normativ pe care dorim să îl modificăm/oprim. 


Odată identificată problema din comunitate, trebuie să identificăm cum răspundem la aceasta 
astfel încât starea lucrurilor să fie mai aproape de ceea ce noi, comunitatea, credem că e o 
situație mai bună. Din problemă vom deriva obiectivul de campanie de advocacy. Și, pentru 
că advocacy este despre valori comune, următoarea etapă este de a crea un grup consistent 
de persoane care să vină alături de noi în promovarea obiectivului nostru. 


Etapele pe care trebuie să le parcurgem: 


1. Să identificăm care este instituţia (sau instituţiile) responsabilă de problema 
identificată de noi și cine sunt persoanele care ocupă funcţiile relevante în cadrul 
acestor instituții. 

2. Să ne documentăm. Uneori procesul de documentare poate să nu se termine 
niciodată. Mai ales atunci când este un domeniu nou, pe care nu îl stăpânim și despre 
care simţim că învăţăm zilnic ceva în plus. A fi un bun cetăţean nu necesită cunoștințe 
tehnice și detaliate cu privire la toate domeniile care ne afectează. Pe măsură ce 
înaintăm în campania de advocacy, putem să atragem alături de noi persoane care 
deja au aceste informaţii sau putem afla lucruri utile chiar de la persoanele din 
instituţiile publice pe care le abordăm pentru rezolvarea problemei noastre. 
Documentarea, în această fază, ar trebui să se limiteze doar la informaţii care să 
descrie cât mai clar problema pe care dorim să o rezolvăm. 


Documentarea o putem face în mai multe feluri: 


- Să citim informaţiile disponibile pe site-urile instituţiilor responsabile de rezolvarea 
problemei noastre; 

- Să solicităm informaţii în baza Legii 544/2001 privind accesul la informaţii de interes 
public (mai multe despre această lege în secţiunea Legislaţie relevantă și în Anexe); 

- Să solicităm o audienţă publică la diferite persoane din instituţiile publice care ne pot 
ajuta cu explicaţii (mai multe despre solicitările de audienţe, în aceleași secţiuni); 

- Să căutăm pe internet informaţii cu privire la legislaţia în domeniu, posibile alte 
campanii asemănătoare, pentru a cere sprijin sau informații de la alte grupuri care au 
făcut asta deja. 


După ce avem informaţii cât să înțelegem și mai bine problema din comunitatea noastră, 
următoarea etapă este să ne gândim la posibile soluţii pentru problema identificată. Pentru 
aceeași problemă, pot fi identificate mai multe soluții. 


Atunci când alegem soluţia cea mai potrivită, trebuie să ţinem cont de mai multe lucruri: 


- Este fezabilă, putem noi, cu resursele noastre, să convingem autorităţile publice să 
implementeze această soluție? 

- Este o soluţie cât mai bună pentru cât mai mulţi oameni din comunitate, astfel încât 
să avem cât mai mulţi susținători? 

- Dacă presupune alocarea de fonduri publice, este un buget rezonabil având în vedere 
bugetul total al comunităţii și nevoile pe care acesta trebuie să le acopere? 


Spre exemplu, problema identificată de noi este că persoanele vârstnice din satul nostru au 
acces limitat la medicul de familie din comună, iar satul este la o distanţă considerabilă de 
dispensar. Există mai multe posibile soluţii pe care le putem propune: vizite regulate ale 
medicului în sat pentru consultaţii, deschiderea unor noi puncte de dispensar în comună, 
înființarea unei linii de transport public în comun sau transportul persoanelor fără mașini cu 
sprijinul mașinilor din flota primăriei. Prin comunicare și negociere cu toți actorii relevanți, ar 
trebui să găsim soluția optimă pentru comunitate și cu cele mai mari șanse de reușită. 


Identificarea tuturor categoriilor de persoane relevante pentru campanie 


Odată identificate problemele vizate de campania noastră de advocacy și de formularea unor 
posibile soluții, putem trece la următoarea etapă, maparea stakeholder-ilor. 

Ce înseamnă stakeholder? Reprezintă acea categorie de persoane și/sau instituţii care pot 
manifesta interes față de campania noastră. Interesul poate fi diferit — fie de susţinere, fie de 
opoziţie. Pe cât posibil, trebuie să identificăm cât mai mulţi stakeholderi, pentru a croi strategii 
diferite pentru fiecare dintre aceste categorii. 


Cele trei mari categorii de stakeholderi sunt: 


1. Ţintele; 
2. Susținătorii și aliaţii; 
3. Adversarii. 


Ţintele sunt persoanele direct vizate de campania noastră de advocacy. Le găsim prin 
răspunsul la întrebarea Cine are puterea de a implementa soluțiile propuse de noi? Este 
important să identificăm persoanele din instituţiile publice care pot să rezolve problema. Dacă 
apreciem că primăria ne poate rezolva problema, vom lista ca ţinte primarul, consilierii locali, 
poate șefii departamentelor din primărie care au în gestionare problema noastră. 


În această fază ne este util să identifică și acele persoane care pot influenţa țintele noastre. 
Spre exemplu, în anumite puncte ale campaniilor de advocacy, este util să solicităm sprijinul 
liderului judeţean sau naţional al partidului care are majoritate în Consiliul Local sau chiar 
soţiei primarului. Nu trebuie să evităm să apelăm la persoanele din anturajul persoanelor 
vizate de campanie, dar trebuie să o facem cu responsabilitate, fără riscul de a fi acuzaţi de 
hărțuire sau de intruziune în viaţa privată. 


Aliaţii sunt persoanele sau instituţiile care ar putea să ne sprijine în campania de advocacy și 
care ar putea fi direct interesante de rezolvarea unei situaţii. Spre exemplu, un potenţial aliat 
al campaniei în care ne dorim facilitarea accesului persoanelor vârstnice la dispensar poate fi 
Ministerul Sănătăţii, ţinând cont de strategiile naţionale care prevăd importanţa programelor 
de prevențţie și screening. Aliaţii pot fi și oamenii din comunitate, direct afectaţi de problemă 
și care își pot dedica timp și energie cauzei noastre. 


Susţinătorii sunt acei oameni care ar beneficia de rezolvarea problemei sau care cred în 
valorile pe care cauza noastră o promovează. Cu cât avem mai mulţi susţinători, cu atât cauza 
noastră va fi mai vizibilă și, deci, poate creşte presiunea pe autorităţile publice de a rezolva 
problema. Aceștia pot sprijini cauza în mai multe feluri, plecând de la distribuirea pe rețelele 
de socializare a mesajelor de campanie, participarea la acţiuni de protest sau participarea la 
ședințele publice ale instituţiilor sau trimiterea de e-mail-uri către persoanele identificate drept 
ținte. 


În această categorie pot intra și influencerii, persoane care au capacitatea de distribui mesajul 
dincolo de audiența la care noi avem acces sau organizații neguvernamentale din comunitate 
sau de la nivel naţional, cu expertiză în domeniul delimitat de cauza noastră. 


În ceea ce privește susţinătorii, nu putem identifica pentru toți potenţialii susţinători nume și 
prenume. Este util aici să identificăm categorii generice de persoane care ar putea fi interesate 
de cauza noastră. Luând exemplul de mai sus, copiii și nepoţii persoanelor vârstnice care nu 
mai locuiesc în comunitate ar putea fi direct interesate, pentru că și-ar simţi părinţii și bunicii 
mai în siguranţă. 


Cum stabilim persoanele din fiecare categorie: 

Cine ne poate rezolva problema? 

Cine este afectat de problema pe care o dorim rezolvată? 

Cine ar fi interesat să ne susțină, chiar dacă nu e afectat direct de problemă? 
Cine s-ar putea opune rezolvării acestei probleme? 

Cine din instituţiile publice ne poate rezolva problema? 

Cine din presă ar putea fi interesat de subiectul acesta? 


-pappop 


După ce am identificat toate aceste categorii de persoane, ne putem gândi cum anume putem 
să ajungem la fiecare dintre acestea. Dacă pentru susţinători și aliaţi tacticile de atragere pot 
fi, în mare parte, comune, pentru ţinte acestea diferă. 


Odată ce avem această listă, trebuie să identificăm tacticile potrivite pentru a ajunge la fiecare. 
Să lucrăm pe un exemplu concret: 


Problema identificată — abandon școlar în comunitate, lipsa resurselor financiare pentru o 
hrană sănătoasă, lipsa educației cu privire la alimentele sănătoase. 


Posibile soluţii pe care le dorim implementate: școala să implementeze programul Masă caldă 
şi să se facă educaţie pentru alimentaţie sănătoasă pentru copiii și părinţii sau aparţinătorii 
lor. Pentru implementarea acestor soluţii avem nevoie de buget alocat din fonduri locale. 


Cine ne poate rezolva problema? 


- Primarul; 
- Membrii Consiliului Local; 


Cine este afectat de problema pe care o dorim rezolvată? 


- Copiii din comunitate; 

- Familiile copiilor; 

- Conducerea școlii (abandonul școlar fiind o problemă importantă pentru o unitate 
școlară); 

- Familiile tinere, care urmează să își înmatriculeze copiii în școală. 


Cine ar fi interesat să ne susţină, chiar dacă nu e afectat direct de problemă? 


- Medicul de familie din comunitate; 

- Organizaţii neguvernamentale regionale/locale din domeniul protecţiei drepturilor 
copilului, sănătate, educaţie, social; 

- Conducerea Inspectoratului Școlar Judeţean; 

- Ministerul Educaţiei; 

- Ministerul Muncii și Protecţiei Sociale; 

- Primarul; 

- Membrii consiliului local; 

- Conducerea partidelor politice care fac parte din Consiliul Local și primarul; 

- Mediatorul sanitar și asistenții sociali din comunitate; 

- Preotul. 


Cine s-ar putea opune rezolvării acestei probleme? 

- Primarul; 

- Membri consiliului local; 

- Conducerea școlii; 

- Conducerea partidelor politice care fac parte din Consiliul Local și primarul; 
- Mediatorul sanitar și asistenții sociali din comunitate. 


! Unele instituţii pot fi trecute atât la potenţialii aliaţi, cât și la potenţialii oponenți în faza iniţială. 


Spre exemplu, primarul sau consiliul local pot fi alături de noi, pentru că înţeleg nevoia. Dar 
se și pot opune pentru că acest tip de program ar presupune alocarea de fonduri publice pe 
care, poate, nu sunt dispuși să le aloce. La fel cum conducerea școlii poate fi alături de noi, 
pentru că implementarea programului ar conduce la reducerea abandonului școlar, dar ar 
putea să se și opună din cauza detaliilor logistice care ar putea să fie greu de gestionat sau a 
dificultății de a pregăti cursurile de alimentaţie sănătoasă. 


Redăm mai jos un posibil plan pentru fiecare dintre categoriile de stakeholderi posibili. Cu 
toate acestea, fiecare dintre campaniile de advocacy pe care ni le propunem este destul de 
particulară și necesită un efort individual de identificare a celor mai potrivite tactici. 


Sustinători şi aliaţi: 
Posibile obiective: 


- Extinderea grupului de lucru care a pus bazele grupului de iniţiativă (cu anumite 
competenţe care să conducă la optimizarea rezultatelor campaniei); 

- Identificarea și atragerea alături de noi a grupurilor de persoane direct afectate de 
problema identificată; 

-  Atragerea unor persoane publice preocupate de cauza campaniei; 

- Extinderea grupului de susținători locali. 


Posibile acțiuni: 


- Identificarea locurilor (fizice sau online) unde putem găsi persoanele afectate de 
problema: 

o spre exemplu dacă ne dorim reabilitarea unui parc: vom merge în acel parc 
să identificăm tipul de persoane care frecventează acel loc. Pot fi adulţi care 
își aduc copiii să se joace acolo, persoane care își plimbă câinii sau persoane 
care aleargă. Dacă parcul este în proximitatea unei școli, e posibil să existe 
adolescenţi care să vină des în acest parc. Trebuie identificate fiecare dintre 
categoriile de utilizatori frecvenți, deci, potenţiali susținători ai campaniei. 

- Pentru fiecare dintre aceste categorii, vom identifica strategii de comunicare (grupuri 
de facebook, interacțiuni directe) optime; 

- Crearea de mesaje care să se adreseze direct nevoilor grupurilor identificate: spre 
exemplu, pentru părinţi ar putea fi util de evidenţiat problemele de siguranţă ale 
locurilor de joacă, pentru persoanele care aleargă ar putea fi punctat praful din parc 
din cauza lipsei de verdeață etc. 

- Organizarea unui eveniment comunitar — putem organiza un picnic comunitar, spre 
exemplu, în care să invităm comunitatea la discuţii, astfel încât să avem șansa de a 
le explica direct cine suntem, ce ne dorim și de a-i invita alături de noi. 

- Identificarea persoanelor publice interesante de tema campaniei şi scrierea de 
mesaje directe în care să le explicăm demersul și să le cerem sprijinul. 

Resurse: 


- Timpul necesar pentru identificarea posibilelor persoane interesante de campania 
noastră, identificarea de persoane publice care să ne susțină; 

- Printare de materiale informative (flyere, broșuri) și crearea de conţinut digital pentru 
a promova mesajele direcționate către fiecare dintre grupurile identificate; 


Cum atragem aliații şi susținătorii ? 


Pentru a putea să ne aducem alături aliaţii și susținătorii, trebuie să comunicăm public cine 
suntem și ce ne dorim. In funcţie de resursele de care dispunem, dar și de profilul persoanelor 
pe care le vizăm, putem face asta în mai multe feluri: 


1. Prin crearea unei pagini de social media utilizată în comunitatea noastră - dacă 
grupul vizat de noi utilizează Facebook, putem începe de aici. Sau dacă vrem să 
ajungem la o populaţie tânără, utilă ar fi o pagină de TikTok sau Instagram. Indiferent 
de canal, este important să comunicăm transparent cine suntem și problema pe care 
dorim să o rezolvăm. Dacă am identificat și posibila soluţie, o putem formula public. 
Nu trebuie însă să excludem situaţia în care persoanele pe care le vizăm nu sunt pe 
nicio rețea de socializare, cum ar fi spre exemplu persoanele vârstnice din comunitate. 

2. Campanie de informare cu privire la cauza noastră din poartă în poartă. Acesta 
poate fi un demers costisitor (în termeni de timp și, poate, chiar și de bani, având în 
vedere că ar fi utilă tipărirea informaţiei cu privire la grup și la obiectivele lui), dar 
contactul direct cu persoanele interesante de cauza noastră poate da rezultate de 
durată și poate atrage susținători fideli. 

3. Un comunicat de presă poate fi util pentru a crește vizibilitatea cauzei și chiar pentru 
a „avertiza ţintele că suntem serioși. 


Este important ca ori de câte ori identificăm modalităţi prin care susținătorii ne pot sprijini să 
menţionăm explicit cum o pot face. În acest fel, dincolo de sprijinul efectiv în cadrul campaniei, 
oamenii se simt parte din cauză. Spre exemplu, în faza incipientă, puteţi să le cereţi să 
distribuie mai departe informaţia. Pe măsură ce campania înaintează, e important să găsim 
noi modalităţi prin care îi putem implica direct. 


Lucrul minim necesar este informarea constantă cu privire la ce facem în cadrul campaniei. 
Pe măsură ce mai acumulăm informaţii cu privire la problema din centrul campaniei de 
advocacy, și acestea pot fi transmise către comunitate. Informarea constantă ține comunitatea 
alături de cauză și, deci, problema pe agenda publică. 


! În funcţie de platforma de comunicare și public, este util să avem conţinutul adaptat. Pe de 
o parte adaptat tehnic — conţinut video, foto sau/și text, pe de altă parte adaptat audienței pe 
care o vizăm. De fiecare dată e important să comunicăm limpede, fără mulți termeni tehnici, 
care ar putea îngreuna parcurgerea conţinutului. 


! Avem grijă ca mesajele să nu creeze disensiune în rândul susținătorilor. La fel și atunci când 
interacționăm direct cu aceștia. Un ton agresiv poate îndepărta susţinătorii. Uneori 
comunicarea cu umor poate atrage mai mulţi susținători, însă fără a duce în derizoriu 

campania sau ţintele. Creativitatea și umorul pot contribui considerabil la succesul campaniei 
de advocacy. 


Uneori poate fi util să facem mai mult decât informare în comunitate direct afectată de 
problema identificată de noi. Următoarea etapă poate fi consultarea comunităţii. In acest fel 
oamenii vor simţi cauza și mai mult ca fiind cauza lor și poate crește nivelul de implicare. 


Putem consulta comunitatea în mai multe feluri: 


- Putem să le adresăm o întrebare și să îi rugăm să comenteze pe rețele de socializare 
sau să trimită pe un email opiniile. Dacă comunitatea susținătorilor este deja mare, e 
posibil să nu avem timpul necesar sau capacitatea de a procesa toate aceste 
răspunsuri. Trebuie să ne asigurăm că avem resursele necesare să parcurgem 
aceste răspunsuri; 

- Putem să creăm sondaje online, fie pe reţelele de socializare, fie pe diverse platforme 
online care permit crearea de chestionare (de exemplu Goog!e forms); 

- Putem să organizăm întâlniri cu cetăţenii din comunitate (fie fizic, fie online, în funcţie 
de grupurile vizate). Acest tip de evenimente presupune o minimă organizare, precum 
și un moderator care să poată gestiona discuţiile de grupuri; 

- Putem să organizăm evenimente comunitare (de exemplu de curăţare a deșeurilor 
dintr-o zonă, ateliere cu copiii pe diferite teme, picnic comunitar etc); 

-  Putemtransmite pe email documente mai ample și să rugăm oamenii din comunitate 
să își exprime punctul de vedere. Acest lucru presupune alcătuirea unei baze de date 
cu adrese de e-mail ale unor persoane interesate să se implice în cauza noastră. 


! Când folosim date personale, precum numele, adresele de email sau adrese fizice, trebuie 
să respectăm cu rigoare cadrul legal privind Protecţia datelor cu caracter personal/GDPR. 
Pentru a evita neplăceri și eventuale sancțiuni, trebuie să avem, la nivel de grup, un 
regulament clar privind gestionarea acestor date și să desemnăm o persoană care e 
responsabilă cu stocarea și securizarea acestor date. De asemenea, trebuie să explicăm 
posibililor susținători de ce le colectăm datele și cum le vom folosi. Acordul lor este imperios 
necesar. 

Acţiuni și tactici în advocacy: 


Pentru a gândi etapele unei campanii de advocacy în termeni de tactici, trebuie să ne raportăm 
constant la obiectivele campaniei și la resursele disponibile. 


În funcţie de acestea, trebuie să derulăm activități direcționate către trei publicuri distincte: 


1. Țintele campaniei; 

2. Comunitatea de susţinători (inclusiv potenţiali susținători și persoane vizate direct de 
problema pe care dorim să o rezolvăm); 

3. Reprezentanţi ai mass media. 


Fiecare dintre aceste categorii trebuie să fie ţintite în paralel și trebuie să existe constant o 
legătură între tacticile folosite pentru fiecare dintre ele. La fel cum cronologia acestor tactici 
va diferi de la o campanie la alta, în funcţie de rezultatele intermediare. 


În general, este util să plecăm de la premisa bunei credinţe și să încercăm o abordare de 
colaborare cu reprezentanții autorităţilor publice locale. Uneori e posibil ca ei să nu fie la curent 
cu problema identificată de noi sau, în cazul proiectelor pe care dorim să le oprim, să nu 
cunoască toate posibilele consecinţe ale proiectului propus. Nu este mereu cazul și, deci 
uneori, această etapă de posibilă rezolvare a problemei pe calea colaborării să nu fie posibilă. 
Dar, ori de câte ori este posibil, este bine să începem cu această variantă. 


Mai jos detaliem o serie de tactici posibile. Cu toate acestea, nu trebuie să le folosim pe toate 
sau să le folosim în ordinea propusă. De aceea, înainte de a începe orice demers public, 
echipa restrânsă de lucru ar trebui să elaboreze un plan de campanie de advocacy. Planul 
este pur orientativ, cât să ne ghideze activitatea. În funcţie de rezultatele intermediare, e bine 
să revenim la acest plan iniţial și să îl optimizăm în funcţie de rezultatele intermediare, de 
persoanele care ni s-au alăturat în campanie sau de cum a evoluat problema pe care dorim 
să o rezolvăm. 


Pentru fiecare categorie de susţinători, ar fi util să identificăm cele mai potrivite modalităţi de 
comunicare și de mesaje potrivite și adaptate vârstei și profesiei. Această însă presupune un 
volum mare de muncă și, posibil, greu de gestionat pentru o echipă cu resurse de timp limitate. 
Deci putem merge și pe varianta unui singur mesaj, care să fie incluziv pentru toate categoriile 
vizate de noi. 


Photovoice: 


Este o tactică de implicare a comunităţii potrivită pentru situaţiile în care vreţi să implicaţi 
persoane vulnerabile sau copii (persoane cu o putere scăzută de a-și face vocea auzită în 
comunitate). Uneori persoanele direct afectate de problema identificată de noi nu știu să 
citească, nu au răbdarea de a parcurge texte legislative sau sunt timorate de prezența 
autorităţilor publice. 

Metoda presupune implicarea directă a persoanelor care suferă din cauza problemei 
identificate într-un proiect fotografic și transmiterea de mesaje prin intermediul fotografiilor. 
Este important de știut că această metodă nu se adresează fotografilor profesioniști. 


Avantaje 


/I Este foarte incluzivă și poate aduce în campanie persoane care, prin metode tradiționale de 
advocacy (dezbateri, proteste, solicitări) nu s-ar fi implicat; 


/I Dă voce și putere unei populaţii vulnerabile, care, în general, nu este ascultată la nivelul 
comunității; 

/I Poate fi o modalitate foarte bună de comunicare, fotografiile realizate prin această tactică 
transmițând mesaje puternice către public și reprezentanții autorităţilor publice; 


/! Aduce laolaltă comunitatea prin metode facile de lucru; 


II Este o metodă de lucru pe termen lung, ce poate conduce la consolidarea grupului și, deci, 
poate fi un model sustenabil pentru consolidarea unui grup activ de cetățeni în comunitate. 


Dezavantaje 


O 


/I Necesită un proces amplu de ghidare, prin ateliere de lucru; 


/I Este o metodă de lucru pe termen lung, deci efortul de coordonare trebuie să fie unul 
susținut; 


/I Sunt necesare resurse materiale, cum ar fi telefoane cu cameră sau aparate de fotografiat 
care să fie date persoanelor implicate în exerciţiul de photovoice, abilități minime de procesare 
a fotografiilor sau de printare a fotografiilor. 


Etape organizare exercițiu photovoice: 


1. Identificarea grupurilor ce pot fi implicate în acest exerciţiu. Trebuie să ne gândim la 
acele persoane care sunt direct afectate de problema pe care dorim să o rezolvăm; 

2. Prezentarea în comunitate a ideii și recrutarea persoanelor care doresc să se implice: 
de cele mai multe ori, din grupul iniţial vor exista persoane care vor abandona, din 
cauza lipsei de timp, a lipsei de motivaţie etc; 

3. Organizarea unor ateliere în care să discutăm cu grupul despre problema pe care 
dorim să o rezolvăm împreună și implicarea lor în identificarea celei mai potrivite soluții 
pentru ei. Acestea pot fi pregătite ca ateliere de lucru, astfel încât oamenii să identifice 
soluțiile potrivite, să înțeleagă metoda photovoice și să înțeleagă ce înseamnă o 
campanie de advocacy. În cadrul acestor întâlniri trebuie stabilit mesajul principal pe 
care doresc să-l transmită prin fotografii autorităţilor. Spre exemplu, dacă dorim să 
convingem autoritatea publică să aloce fonduri pentru a sprijini comunitatea să 
îmbunătățească condiţiile de locuire, putem propune fotografierea condiţiilor din viața 
de zi cu zi, a igrasiei din locuinţe, a podelelor dezafectate și umede. Practic, prin 

photovoice obţinem un portofoliu fotografic cu toate aspectele locuirii care le pun în 
pericol sănătatea. 

4. Stabilim, prin consens, un calendar de lucru — o perioadă în care persoanele încearcă 
să facă cele mai potrivite fotografii — în această perioadă, o persoană din echipă ar 
trebui să viziteze, din când în când, comunitatea, pentru a se asigura că oamenii 
lucrează la acest proiect, pentru discuţii pe marginea campaniei etc — în acest fel 
oamenii se vor simţi constant parte din demersul nostru; 

5. Organizarea unei noi întâlniri comunitare în care fiecare persoană își prezintă 
fotografiile. În acest moment trebuie să identificăm, alături de ei, și care ar fi cuvintele 
pe care ar trebui să le alăturăm fotografiilor lor — textele sunt importante pentru a da 
„cheia de lectură” a fotografiilor. NU trebuie să fie texte complicate, propoziţii simple, 
dar clare, care să sintetizeze problema; 

6. După ce au fost stabilite fotografiile și textele de însoţire, stabilim împreună cu 

persoanele implicate modul în care aceste materiale ajung la ţintele campaniei. Avem 

mai multe opțiuni: să le transmitem cărți poștale, să organizăm o expoziţie-dezbatere 
pentru a facilita dialogul direct între ţinte și comunitate, să le arătăm la o ședință de 
consiliu local și să luăm cuvântul cu privire la problema noastră etc. În funcţie de 
dorințele comunităţii și de resursele noastre, agreăm care este formatul cel mai potrivit. 

Organizarea și comunicarea evenimentului, în funcţie de decizia luată de grup. 

Ulterior evenimentului sau transmiterii fotografiilor către decidenţi, comunitatea trebuie 

implicată activ mai departe în campanie. Este important să fie alături de noi până la 

încheierea campaniei, astfel încât să nu simtă că acest exerciţiu a fost mai degrabă 
un prilej pentru echipa de coordonare de a obținute conţinut, fără a acorda atenției 
nevoilor grupului implicat. 


Pa A 


Exemplu exercițiu photovoice: cercetători din domeniul sănătăţii psiho-sociale au realizat un 
proiect photovoice pentru a identifica experienţele pacienţilor care erau sub medicaţie 
psihotropă. Mai jos, un exemplu din cadrul acestui studiu (sursă: Amy B Werremeyer, Gina 
Aalgaard-Kelly, Elizabeth Skoy, The Mental Health Clinician, 2016): 


“| shake when my anxiety gets really bad. | can try 


[to stop the shaking], but it doesn't work.” 


Traducere foto 1: „Tremur când nivelul de anxietate crește foarte tare. Încerc să mă opresc din acest 
tremur, dar nu reușesc”. 

“[This is] just showing, the process you have 
to go through and because of my diabetes 
and [the] condition !'m in all the different 

depression and anxiety [medications] l'm on 

now and if | would have taken care of myself 


and taken my medication and exercised, | 
would be healthy and | wouldn't need 24 of 
these medications.” 


Traducere foto 2: „În această fotografie arăt procesul prin care trebuie să trec din cauza diabetului și a 
anxietăţii și depresiei. Dacă aș fii avut grijă de mine și aș fi luat pastilele și aș fi făcut exerciţii, aș fi fost 
sănătos și nu aș fi avut nevoie de 74 din aceste medicamente”. 


Este un text pe care comunitatea îl poate semna și pe care să îl trimitem către instituţiile 
publice identificate ca fiind relevante pentru cauza noastră (în capitolul Legislaţie utilă, 
detaliem formatul legal al petiţiei, iar în anexe puteţi găsit un exemplu). 


Avantaje 


/I Este prevăzut de legislaţie și, teoretic, obligă autoritatea căreia i se adresează, să transmită 
un răspuns cu privire la solicitare; 


II Este un instrument bun de comunicare a cauzei: conţine un call to action (adică cere 
oamenilor să facă ceva efectiv — să semneze), ceea ce face ca oamenii să se simtă implicați 
în cauză, nu doar susţinători; 


II Este relativ simplu, mai ales pentru comunităţile în care există multe persoane care 
utilizează rețelele de socializare. 


Dezavantaje 


O 


/I Oricând cineva poate contesta petiția pentru că „are prea puţini semnatari”; 


/] În cazul comunităţilor în care nu există un număr mare de populaţie pe rețelele de 
socializare, necesită un efort suplimentar pentru că trebuie apelat la tactica contactului direct 
(mers din poartă în poartă). 

Cum formulăm conținutul petiției? 


În afara rigorilor legale ce trebuie incluse obligatoriu (vedeţi în secţiunea Legislaţie relevantă), 
mesajul petiţiei ar trebui să fie relativ scurt, formulat în termeni accesibili. Nu uităm niciodată 
că obiectivul nostru e ca oamenii să semneze, deci trebuie să parcurgă textul și să îl înțeleagă. 


Structura unei petiţii: 


Descrierea sumară a problemei pe care dorim să o rezolvăm, soluţia propusă, persoanele 
care pot implementa soluția propusă. Dacă avem informaţii cu privire la efectele problemei 
(informaţii cu privire la rata de abandon școlar, spre exemplu, sau declaraţii de la medicul din 
comunitate cu privire la starea de sănătate a copiilor) acestea pot fi incluse într-o anexă și 
trimise alături de petiție. Dacă vor fi incluse în textul petiției, aceasta va deveni greu de parcurs 
și, deci, e posibil ca oamenii să nu aibă timpul și răbdarea să o parcurgă și, deci, să nu o 
semneze. 


Tehnic, cum strângem semnăturile? 


Există mai multe platforme pe care ne putem promova cauza. www.declic.ro sau 
www.petitiionline.com sunt astfel de platforme. Declic.ro vă poate ajuta inclusiv cu distribuirea 
petiţiei printre oamenii care fac parte din comunitatea lor (dacă anumite condiţii sunt 
îndeplinite). 


Cum promovăm petiția? 


O petiție este un bun moment de comunicat public, printr-un comunicat de presă (vedeţi mai 
jos informaţii despre cum comunicăm cu mass media). De asemenea, putem gândi o 
campanie care să se desfășoare atât online, pe rețelele de socializare, cât și cu prezenţă fizică 
în comunitate. 


Plecând de la mesajele cheie identificate pentru diferitele grupuri posibile de susținători, putem 
să: 


/I facem scurte montaje video prin care să prezentăm, în mai multe „episoade”, consecinţele 
problemei, soluția propusă, de ce e important ca oamenii să semneze etc. Fiecare material 
trebuie să se termine cu îndemnul de a semna petiția; 


/I cartoane foto (fie grafică, fie fotografii, fie chiar text) care să promoveze, pe scurt, petiția, 
sau să prezinte, pe scurt, consecinţele amânării implementării soluţiei. Cartoanele pot fi 
însoţite de texte mai lungi, explicative, însă o imagine crește șansele ca oamenii să se 
oprească la postarea de promovare a petiţiei; 


/I meme-uri — umorul poate aduce susținători (vedeţi mai sus care sunt, totuși, limitele în care 
ar trebui să fim haioși în astfel de campanii); 


/I pentru comunicarea adresată copiilor, dacă campania noastră vizează și acest public ţintă, 
putem atrage copii/adolescenţi în campanie (dar numai cu acordul informat al părinţilor!). 
Copiii și tinerii vor ști cum să comunice către acest public țintă mai bine decât noi; 

/I căutăm persoane publice care ne pot distribui petiția — îi putem contacta printr-un email să 
îi rugăm să preia mesajul nostru și să distribuie petiția. 


! Atunci când contactăm persoane publice, posibili ambasadori ai cauzei noastre, trebuie să o 
facem ţinând cont că este un favor, fără să cerem imperativ. Nu trebuie să insistăm la limita 
hărțuirii. Uneori, un non-răspuns este un răspuns. 


Cum ştim când să ne oprim din strângerea de semnături pentru petiție? 


Nu există o formulă matematică pentru a stabili momentul optim în care să oprim campania. 
Uneori ne oprim atunci când nu mai avem timp, raportat la cauza pentru care milităm. Spre 
exemplu, dacă o lege pe care o dorim oprită a intrat pe circuitul decizional sau dacă, în 
Consiliul Local, urmează să se voteze bugetul local, iar noi ne dorim resurse alocate pentru 
cauza noastră. 


Alteori ne oprim atunci când ritmul de noi semnături a scăzut sesizabil, iar noi nu mai avem 
resurse pentru a continua promovarea petiţiei. 


Cum trimitem petiția ? 


Petiţia poate fi trimisă pe e-mail sau poate fi creat un eveniment public în care membrii 
comunităţii care au semnat petiția să poată participa. Dacă strategia colaborării nu este o 
opțiune, putem organiza un protest în fața instituţiei la momentul depunerii petiţiei sau putem 
merge la ședința de Consiliu Local pentru a o înmâna personal fiecărui consilier. 


Este important să: 
/I Anunţăm comunitatea (în principal semnatarii) că petiția urmează să fie depusă; 


II Comunicăm public (inclusiv printr-un comunicat de presă) că petiția va fi depusă, mai ales 
dacă, pe parcursul campaniei de strângere de semnături, am mai trimis comunicate de presă 
pe marginea campaniei noastre; 


II Să transmitem petiția către toţi potenţialii susținători: deși soluția poate fi implementată doar 
de persoanele identificate ca ţinte, și restul autorităţilor publice pot sprijini cauza noastră. 
Pentru fiecare autoritate sau partid politic însă trebuie să există un text de însoţire, astfel încât 
să fie clar cum pot ei, cu instrumentele politice sau administrative pe care le au la îndemână, 
se ne sprijine. 


Evenimente publice comunitare 


Uneori, pentru a aduce comunitatea laolaltă pentru semnarea petiţiei, putem să organizăm 
evenimente publice comunitare. În funcţie de specificul comunităţii și de cauza pe care o 
promovăm, evenimentele pot fi: întâlniri cu medici voluntari care să ia tensiunea persoanelor 
din comunitate, întâlniri prin care să curățăm de deșeuri o zonă din comunitate, ateliere 
dedicate copiilor, un picnic comunitar sau un bazar în care să vindem diferite lucruri de care 
nu mai avem nevoie în gospodărie. Sunt nenumărate forme pe care aceste evenimente le pot 
lua și depinde foarte mult de creativitatea noastră. 

Avantaje 


II Consolidează comunitatea în jurul cauzei noastre (și nu numai, dând sentimentul de 
apartenenţă la comunitate); 


II Ne dă spațiul și timpul necesar de a răspunde întrebărilor și a explica (mai în detaliu) 
problema și soluţia propusă; 


/I Poate fi o foarte bună ocazie de a invita presa și, deci, de a promova cauza în mass media; 


Dezavantaje 


II Necesită o mobilizare de resurse mai mare decât în cazul altor tactici (timp, oameni, uneori 
chiar și fonduri); 


/I Este un eveniment public, deci este posibil să participe și persoane ostile cauzei (dar acest 
lucru poate fi ușor transformat într-un avantaj, dacă realizăm o strategie și pentru acest 
scenariu). 


Important este să parcurgem anumite etape, astfel încât să ne asigurăm că ne îndeplinim 
obiectivul de promovare a campaniei noastre: 


1. Stabilim obiectivul. Ce ne dorim din această întâlnire — spre exemplu ne dorim ca 
oamenii să semneze petiția - și formatul întâlnirii, și facem o listă cât mai detaliată cu 
putinţă a resurselor necesare pentru acest format. Acesta este și un test al fezabilității 
evenimentului; 

2. Pentru fiecare dintre resursele necesare, trebuie să identificăm modalități de a le 
asigura și să stabilim persoana din echipa noastră responsabilă. Spre exemplu, dacă 
vrem să facem un eveniment într-un spațiu public, va trebui să notificăm la primărie 
organizarea evenimentului; dacă vrem un spaţiu privat, va trebui să contactăm 
proprietarul spațiului; 

3. Stabilim mesajele și modul în care promovăm întâlnirea. Putem să o facem doar 
online, putem să creăm flyere pe care să le distribuim în comunitate sau să facem 
postere pe care să le lipim în locuri precum magazinul din comunitate sau la biserică. 
Pentru fiecare dintre aceste modalități trebuie să identificăm resursele necesare și 
persoanele responsabile; 

4. Dacă decidem că prezenţa presei ar fi oportună, realizăm un comunicat de presă. 

5. Stabilim rolurile echipei în cadrul evenimentului (moderator, persoană care să discute 
cu presa, persoană dedicată lucrului cu copii, persoană care să se asigure că 
participanţii semnează petiția etc); 

6. Realizăm o listă de prezenţă în care persoanele care doresc să se implice și pe viitor 
în acţiunile grupului să își poată lăsa informaţiile de contact; 

7. În timpul evenimentului, trebuie să ne asigurăm că obiectivul evenimentului este atins 
și, dacă dorim să comunicăm post eveniment despre întâlnire, să fotografiem 
evenimentul (cu acordul participanţilor); 

8. Un membru al echipei are rolul de a lua notițe. Deși ni se pare că putem ţine minte 
toate subiectele discutate, e important să notăm cât mai multe detalii. Dacă există 
acordul participanţilor, uneori este utilă și o înregistrare a evenimentului, pentru a nu 
rata idei bune din partea participanţilor; 

9. După eveniment, vom publica informaţii cu agenda și concluziile evenimentului, chiar 
și sub formă de comunicat. 

10. Mulţumim public participanţilor și, în măsura în care avem datele de contact, o facem 
și în privat. Această formă de comunicare va consolida încrederea și poate contribui 
la creșterea implicării comunităţii în acţiunile viitoare. 


Campanie de comunicare directă cu țintele vizate: 


Poate fi derulată fie prin intermediul e-mailului, fie prin solicitarea de audienţe publice sau prin 
organizarea de evenimente publice la care invităm ţintele identificate. 


Odată identificate ţintele, trebuie să facem o bază de date cu contactele acestora. În cazul 
persoanelor cu funcţii publice, datele de contact ar trebui să fie disponibile și accesibile 
publicului. Dacă nu pot fi identificate cu ușurință, datele de contact pot fi solicitate prin 
secretariatul instituţiilor în care își desfășoară activitatea. 


În funcţie de tactica abordată sau de momentul în care se află campania de advocacy, putem 
să: 

/I trimitem un e-mail în care să le prezentăm problema și soluţia identificată de noi, precum și 
să ne exprimăm disponibilitatea de a discuta în detaliu; 


/I să solicităm o audienţă publică, în baza reglementărilor care îi obligă la acest lucru; 


/I să participăm la ședințele publice (ex: ședințele de Consiliu Local, ședințele comisiilor de 
specialitate relevante pentru cauza noastră); 


Audienţa publică: 


Conform Codului Administrativ (Art. 225), „aleșii locali sunt obligaţi să organizeze periodic, cel 
puţin o dată pe trimestru, întâlniri cu cetățenii, să acorde audienţe”. Dacă ţintele campaniei 
noastre de advocacy sunt parlamentari, obligativitatea acestora de a acorda audienţe este 
menţionată în Legea 96/2006 (Art. 39): „ Deputaţii și senatorii organizează în cadrul birourilor 
parlamentare din circumscripţia electorală activităţi specifice relaţiilor publice și audienţe 
acordate cetățenilor”. În anexe găsiţi modelul de solicitare de audienţă. 


Audienţele sunt un prilej foarte bun de a discuta faţă în față cu persoanele care ne pot rezolva 
problema. 

Cum ne pregătim pentru o audienţă? 


/I Problema trebuie documentată cât mai în profunzime cu putinţă, să transmitem decidențţilor 
că ştim despre ce vorbim; 


// Să ne gândim la toate posibilele contra argumente cu privire la soluţia identificată și să ne 
gândim la ce răspunsuri să oferim; 


/I Să documentăm, pe cât posibil, care este opinia persoanei/persoanelor cărora le cerem 
audienţă cu privire la problema pe care dorim să o rezolvăm, pentru a avea o idee despre cum 
va primi propunerea noastră și pentru a ne construi discursul. 


Ce trebuie să facem în timpul audienței: 
// Să venim pregătiţi cu hârtii printate în care să detaliem problema și soluția propusă; 


II Să prezentăm verbal cât mai succint motivul pentru care am cerut audienţă -— ar trebui să 
ne asigurăm că în minutele în care expunem problema, am prezentat cele mai importante 
argumente. Ajută să pregătim o listă cu aceste argumente pe care să ne aruncăm rapid ochii 
în timpul întâlnirii, astfel încât să ne asigurăm că am atins cele mai importante lucruri în 
minutele pe care le avem la dispoziţie; 


/I Ar trebui ca la audienţă să participe minim două persoane, pentru că este important să luăm 
notițe, pentru a reţine ce ni se răspunde, iar persoana care este angajată în conversaţie este 
posibil să nu poată face ambele lucruri în cadrul întâlnirii; 


/I Să fim civilizaţi, dar fermi. Este posibil ca persoana la care am venit în audienţă să încerce 
să ne intimideze cu un limbaj mai dur sau, din contră, să folosească un ton lingușitor, cu scopul 
de a ne îndupleca. Trebuie să nu uităm niciun moment obiectivul campaniei noastre și 
responsabilitatea pe care o avem faţă de toate persoanele care susțin respectivul obiectiv; 


II Să încercăm să plecăm din audienţă cu un angajament cert (ex.: propunerea unei hotărâri 
de Consiliu Local pentru următoare ședință, organizarea unei dezbateri publice în următoarea 
lună, inițierea unor discuţii inter-instituţionale etc); 


II În cazul în care încă nu avem o adresă de email directă, e important să cerem datele de 
contact, astfel încât să putem reveni pentru a verifica îndeplinirea angajamentului (dacă 
contextul o permite, putem cere chiar și numărul de telefon); 


II Deşi, conform legii, o audienţă publică este o întâlnire cu caracter public, uneori este util să 
precizăm explicit că vom informa comunitatea cu privire la cele discutate în cadrul întâlnirii. 


După audiență: 


/I informăm comunitatea despre întâlnire și despre angajamentele luate de persoana la care 
am fost în audienţă; 


/I Transmitem un e-mail către persoana la care am fost în audienţă, cu sinteza celor discutate, 
precum și cu angajamentul pe care și l-a asumat în întâlnire; 


/I Publicăm informaţii cu privire la întâlnire. E oportun și un comunicat de presă, cu atât mai 
muult în cazul în care există un angajament; 

/I Nu uităm de angajament și revenim la persoana la care am fost în audienţă, pentru follow 
up. 


EXEMPLU: 


Declic a inițiat în 2021 o campanie prin care i-a invitat pe membrii comunităţii lor să se înscrie 
la audienţe publice la parlamentari pentru una dintre campaniile lor de advocacy. În acest fel 
au putut implica și comunitatea direct în campania de advocacy și au crescut și eficiența 
demersului, ajungând la cât mai multe persoane. Pentru a ușura munca cetățenilor care 
solicită audienţă, Declic a dat formatul de cerere de audienţă, adresele de e-mail ale 
persoanelor vizate de campanie, precum și o listă scurtă cu argumentele principale pentru a 
susține cauza: 


Faptul că, după ce am semnat petiția, nu ne-am dus și în audienţă îi face pe parlamentari sa creadă 
că susținerea noastră față de copiii abuzați sexual a slăbit. 


Dacă vom considera că avem treburi mult mai importante decât să vorbim 30 de minute cu un 
deputat, înseamnă că noi, ca și Comunitate, am renunțat să mai fim solidari cu copiii abuzați sexual. 


Singurul mod în care putem avea o societate sănătoasă este să ne protejăm copiii. Dar, fără o lege 
anti-viol, societatea noastră rămâne una bolnavă, în care un copil este abuzat în fiecare zi. 


Am verificat lista Comisiei Juridice din Camera Deputaţilor. Sunt 30 de membri. Dacă mai mulţi 
dintre noi vom merge în audienţă la acești deputați, ei vor înțelege că nu mai pot ţine proiectul 

legii anti-viol la sertar. Vor vedea că noi, cetățenii, suntem în continuare vocea copiilor abuzați p 
sexual. (Z 


Sursă captură: Declic.ro 


Participarea la ședințele publice: 


Conform Codului Administrativ (Articolul 138), „ședințele consiliului local sunt publice [...] 
posibilitatea cetățenilor cu domiciliul sau reședința în unitatea/subunitatea administrativ- 
teritorială respectivă de a asista la ședințele consiliului local și/sau de a le urmări pe internet, 
în condiţiile regulamentului de organizare și funcţionare a consiliului local.” Dincolo de a 
participa, avem dreptul să luăm și cuvântul în faţa consilierilor și a primarului. Pentru asta 
trebuie să facem o cerere scrisă explicită (vedeţi modelul în Anexe). 


Este util să participăm la ședințele de consiliu local din mai multe motive: 


/I Dacă există un proiect de hotărâre relevant pentru cauza noastră, este bine să luăm cuvântul 
înainte de votul consilierilor locali, pentru a ne asigura că sunt la curent cu punctul nostru de 
vedere; 

/! Chiar dacă pe ordinea de zi nu există un proiect relevant pentru obiectivul nostru, unele 
primării au un punct final pe agendă Interpelări, în care cetăţenii pot lua cuvântul pe orice temă 
din comunitate; 


/I Există posibilitatea de a putea să ne adresăm direct consilierilor locali, în pauzele ședinţelor, 
și de a câștiga aliaţi; 


II La unele ședințe de consiliu vin și reprezentanţi ai mass media care pot astfel să afle de 
campania de advocacy; 


/I Transmitem aleşilor localii faptul că suntem hotărâți să ducem la îndeplinire scopul 
campaniei noastre de advocacy, dincolo de o petiție. 


La fel ca și în cazul audienței, este important să putem transmite cele mai importante informații 
într-un mod concis. Timpul alocat cetățenilor, în unele situaţii, este unul scurt. Spre exemplu, 
prin Regulamentul Consiliului General al Municipiului București, cetățenii au alocate câte trei 
minute pentru intervenții în plen. 


După ce am luat cuvântul în consiliul local, putem trimite un email către toți consilierii și către 
primar cu informaţii suplimentare. 


Solicitarea de dezbateri publice: 


Dacă pe ordinea de zi a Consiliului Local sunt proiecte de hotărâre de consiliu local importante 
pentru obiectivul nostru de advocacy, putem solicita organizarea unei dezbateri publice pe 
marginea respectivului proiect. Conform legii, doar organizațiile neguvernamentale pot face 
asta, însă un grup de iniţiativă fără identitate juridică poate cere sprijinul unei organizaţii pentru 
a face această cerere. 


Avantaje 


/I Putem invita comunitatea să vină la dezbatere și să își exprime punctul de vedere pe 
marginea proiectului și, deci, să consolidăm grupul de susţinători și să creștem sentimentul 
de implicare; 


II Conform legii, autoritatea publică este obligată să răspundă în scris cu privire la solicitările 
făcute de persoanele care se implică în dezbaterea publică (fie să confirme că au fost preluate 
ideile din dezbatere, fie să motiveze refuzul de a prelua); 


/I Putem invita reprezentanţii mass media să participe și, deci, să creăm un nou context de 
comunicare pentru cauza noastră și presiune publică pentru rezolvarea problemei. 


În cazul multor autorităţi publice locale nu există practica de a invita și consilierii locali. De 
aceea, atunci când știm data și ora la care are loc întâlnirea, putem trimite un e-mail către 
consilierii locali pentru a-i informa cu privire la dezbaterea publică. Consilierii sunt cei care vor 
vota proiectul, deci este în interesul nostru să ne asculte direct argumentele pro sau contra 
hotărârii de consiliu. 

Sesizări către instituțiile superioare: 


Arhitectura instituţională din România prevede existența unor instituţii de control pentru 
asigurarea respectării legii. Spre exemplu, în ceea ce privește respectarea drepturilor 
persoanelor cu dizabilităţi, agenţiile judeţene, respectiv Agenţia Naţională pentru Plăţi și 
Inspecţie Socială sunt instituţiile care monitorizează respectarea legislației. 


Agenţiile pentru Protecţia Mediului verifică dacă sunt respectate prevederile legale în 
domeniul construcțiilor cu privire la protecţia mediului (spre exemplu, dacă sunt încălcate 
prevederile cu privire la spaţiile verzi). În funcţie de obiectivul campaniei noastre şi dacă 
această tactică este potrivită, putem identifica autoritatea publică responsabilă de 
monitorizarea respectării legislaţiei. Dincolo de aceste autorităţi care pot verifica respectarea 
punctuală a respectării prevederilor legale din diferite domenii, putem face sesizări la 
instituţia Prefectului cu privire la nerespectarea legislaţiei din domeniul transparenţei 
decizionale şi a implicării populaţiei în procesul decizional. 


Legislaţia prevede clar obligativitatea autorităţilor publice locale de a supune dezbaterii 
publice proiectele de acte normative (mai multe detalii în capitolul dedicat legislaţiei). În cazul 
în care există reglementări locale pe care dorim să le anulăm, relevante pentru obiectivul 
campaniei noastre de advocacy, și dacă aceste proiecte nu au fost supuse dezbaterii publice, 
putem solicita prefectului să constate nelegalitatea proiectului și să anuleze respectiva 
hotărâre. 


O altă instituţie relevantă și care ne poate sprijini este Avocatul Poporului — instituția care 
analizează eventualele încălcări ale drepturilor omului. Dacă pe parcursul documentării 
observăm că existe posibile încălcări ale drepturilor omului, putem formula o astfel de 
sesizare, în care detaliem cele observate de noi, alături de informaţiile care fundamentează 
suspiciunea noastră cu privire la încălcarea drepturilor omului. 


Consiliul Naţional pentru Combaterea Discriminării (CNCD) poate fi sesizat cu privire la 
eventuale fapte de discriminare. Dacă, spre exemplu, observăm că în comunitatea noastră 
este o problemă de acces la servicii medicale doar pentru populaţia romă, putem transmite 
CNCD o sesizare, alături de informaţiile care ne-au condus la această concluzie. 


Avocatul Poporului și CNCD nu pot impune autorităţilor publice să ia măsuri pentru remedierea 
situaţiei (în cazul CNCD însă pot fi aplicate amenzi). Însă demersul nu este unul inutil. 
Documente emise de autorități oficiale care ne dau dreptate cu privire la problemele 
identificate de noi ne pot ajuta să fundamentăm și mai puternic campania de advocacy. Mai 
mult, presiunea publică și presiunea politică pe ţintele stabilite pentru campania noastră va 
crește și, deci, cresc și șansele ca autoritatea publică vizată de campania noastră să ia 
măsurile pe care le sugerăm pentru rezolvarea problemei. 


Organizarea de proteste 


În unele situații, protestul poate fi cea mai eficientă formă de a atrage atenția asupra 
obiectivului nostru de campanie. In alte situaţii, protestul este necesar pentru a împiedica o 
măsură imediată (ex.: o hotărâre de consiliu local ce urmează să fie supusă votului în curând 

pe care noi o considerăm contrară interesului public) sau atunci când am epuizat toate 
celelalte căi de a convinge ţintele campaniei noastre cu privire la soluția propusă. 


Organizarea unui protest seamănă cu organizarea oricărui alt eveniment comunitar, deci 
trebuie să reluăm etapele de organizare menţionate acolo. Este important de știut că aceste 
evenimente trebuie notificate (conform Legii 61/1991; vedeţi exemplu de notificare în Anexe). 
Uneori nu este timpul necesar pentru a notifica, dacă aflăm, de exemplu, că a doua zi are loc 
ședința de consiliu local în care se votează ceva important pentru cauza noastră. În ciuda 
imposibilității de a notifica protestul, în termenul legal de 72 de ore, dacă aceasta este singura 
cale posibilă în care mai putem lupta pentru obiectivul campaniei de advocacy, putem 
organiza protestul, ca un gest de nesupunere civică. 


Unele proteste pot avea și o formă de exprimare artistică, ce ar ajuta la viralizarea mesajelor 
pe care le transmitem. Spre exemplu, Asociaţia Mame pentru Mame au organizat în 2021 în 
fața Ministerului Sănătăţii un protest împotriva măsurilor de relaxare din pandemie: 


Sursă foto: Libertatea 


În funcţie de obiectivul campaniei noastre și de resursele pe care le avem la dispoziție, putem 
imagina și noi astfel de acţiuni în faţa instituţiilor vizate de campania noastră. 


Pentru proteste, ne putem pregăti și cu slogane pentru scandări sau petiţii ce pot fi depuse la 
registratura în fața căreia protestăm. 

Flashmobul 


Un tip de eveniment derivat din proteste este flashmobul — o acțiune de scurtă durată, cu o 
coregrafie/plan precis pentru participanți. În cadrul acestui tip de eveniment, persoanele 
participante se adună la locul protestului în același timp, fac un gest simbolic pentru o durată 
scurtă de timp, și apoi pleacă. De obicei, acest tip de acţiune nu este anunţat public, dar 
organizatorii comunică cu un jurnalist astfel încât să existe un reprezentant mass-media 
pentru a publica apoi despre eveniment. Dacă nu există un jurnalist la care să putem apela, o 
persoană din grupul de organizare poate filma/fotografia. Este foarte important să existe 
imagini, pentru că un flashmob trebuie comunicat după eveniment. 


Organizarea acestui tip de evenimente se face, de obicei, prin comunicare directă cu 
participanţii. Coregrafia poate fi de la un dans, la depunerea unor obiecte simbolice în faţa 
instituției sau pur și simplu stand still (adică participanţii stau nemișcaţi pentru câteva minute). 


Flash mob Spania, 2020 — medici în grevă din cauza tăierilor bugetelor dedicate 
sănătății (sursă foto: New York Times): 

Cum comunicăm cu presa? 


Înainte de orice, avem nevoie de o bază de date cu publicaţii. Trebuie să plecăm de la 
publicații locale (la nivel de judeţ), dar și publicaţii centrale (la nivel naţional). Uneori, unele 
probleme de la nivel local ajung pe agenda naţională. Poate fi de interes naţional dacă ne 
dorim modificări legislative sau dacă problema locală pe care încercăm să o rezolvăm este 
comunicată cât să atragă atenţia instituţiilor de presă centrală. 


!Un bun punct de plecare pentru realizarea acestei baze de date poate fi https://www.e- 
ziare.ro. Cu toate acestea, pentru fiecare publicaţie pusă pe lista de contacte trebuie verificat 
dacă acestea mai funcţionează. 


Pentru unele publicaţii, există jurnaliști specializaţi pentru anumite teme, precum activitatea 
Consiliului Local/Judeţean sau anumiţi jurnaliști care scriu pe teme de mediu, de sănătate. 


În funcţie de subiectul campaniei, trebuie să identificăm jurnaliștii care scriu despre domeniile 
noastre de interes. Un mesaj transmis doar pe o adresă generică de redacţie ar putea fi omis. 


O modalitate prin care putem începe comunicarea cauzei este prin comunicat de presă cu 
privire la cauza pe care o promovăm. Acest comunicat prin care anunțăm public campania ne 
poate ajuta pentru: 


1. A ajunge la cât mai mulţi oameni din comunitate și, deci, pentru a lărgi numărul de 
susținători pentru cauza noastră; 
2. A crește presiunea exercitată asupra țintelor campaniei. 


Înainte de a formula un comunicat de presă, deci de a comunica public, este important să: 


1. Să avem suficiente informaţii pentru a explica problema pe care dorim să o rezolvăm; 

2. Problema și soluția propusă de noi să fie validată de comunitatea afectată de problema 
identificată de noi; 

3. Să indicăm instituţia și persoana responsabilă pentru rezolvarea problemei noastre; 

4. Să avem în grup o persoană care să aibă rolul definit de a vorbi public despre cauza 
noastră. 


! Nu putem identifica, mereu și fără echivoc, soluția pentru problema noastră sau instituția 
responsabilă. Uneori aceste răspunsuri le obținem prin parcurgerea etapelor campaniei de 
advocacy. Dar, în mod evident, înainte de a formula un comunicat de presă trebuie să 
cunoaștem clar problema pe care dorim să o rezolvăm. 


Cum formulăm și transmitem un comunicat de presă? 


Nu trebuie să uităm că cetăţenii au expertize diferite, iar o inițiativă cetățenească este formată 
din persoane din comunitate, cu competenţe și pregătire diferite. Nu este obligatoriu ca printre 


Proiect derulat de pu 


i [ 4) Parteneriatul Stop ([) 
ri Ie A DORIA 


Iceland Ne 


Liechtenstein Active 


Norway citizens fund 
Lucrăm împreună pentru o Europă incluzivă 


noi să avem experţi în comunicare. Nu trebuie să ne lăsăm intimidaţi de faptul că niciunul 
dintre noi nu a mai redactat un comunicat de presă până acum. 


Pentru un comunicat de presă, ar trebui să avem în vedere niște reguli minime de comunicare: 


1. Să conţină clar formulată problema pe care dorim să o rezolvăm în comunitatea 
noastră: trebuie identificate (măcar parțial) grupurile de persoane direct afectate de 
respectiva problemă, precum și consecinţele nocive asupra acestor grupuri; 

2. Să fie transparent — pe cât posibil, să descriem componenţa grupului de iniţiativă 
civică. De aceea e important să avem o pagină de blog sau pe reţelele de socializare 
spre care să putem redirecţiona jurnaliștii și oamenii din comunitate pentru a citi pe 
larg despre grupul și campania noastră; 

3. Să aibă un ton ferm, dar să nu fie strident. De cele mai multe ori, campaniile de 
advocacy se nasc din frustrări față de lipsa unor măsuri pentru îmbunătăţirea vieții. 
Pentru că într-o campanie de advocacy este fundamental dialogul cu membrii 
comunităţii, cu autorităţile publice și cu jurnaliștii, este important ca textul comunicatului 
nostru să nu rupă, din start, orice punte de comunicare; 

4. Să răspundă la întrebările clasice — cine, ce, cum, de ce. Nu intrăm în foarte multe 
detalii, pentru că un comunicat nu ar trebui să fie foarte lung, ci o sinteză a lucrurilor 
vitale, care să atragă atenţia persoanelor care nu cunosc problema pe care o dorim 
rezolvată. Pentru a verifica dacă am inclus toate informaţiile necesare pentru a ne face 
înțeleși, rugăm pe cineva din afara grupului să citească comunicatul, pentru a vedea 
dacă înţelege problema pe care o descriem. Uneori există riscul de a omite informații 
importante pentru că suntem parte din grupul de iniţiativă și ni se par evidente lucrurile 
despre care vorbim, însă nu este mereu la fel de clar pentru toată lumea. 


După ce transmitem comunicatul pe lista de contacte din presă, este util să încercăm să 
comunicăm direct cu jurnaliștii pe care i-am identificat ca fiind specializaţi pe temele vizate de 
campania noastră. O putem face pe mesagerie online (dacă le găsim profile publice pe rețelele 
de socializare) sau pe e-mailul lor direct (dacă avem aceste adrese disponibile pe site-ul 
publicaţiei). E important să construim o relaţie de colaborare cu jurnaliștii și asta pentru că, 
într-o campanie de advocacy, vor exista mai multe ocazii de transmitere de comunicate de 
presă. 


INu ar trebui să hărțuim acei jurnaliști pe care i-am identificat ca potenţial interesaţi de cauza 
noastră. În prima fază, de lansare a campaniei, e important să ne asigurăm că știu despre 
cauza noastră. Dar asta nu ne asigură și publicarea comunicatelor de presă. Aceasta este o 
decizie editorială pe care nu o putem influenţa prin tactici de persuasiune sau prin insistenţă. 


De-a lungul campaniei de advocacy vor exista mai multe ocazii de transmis comunicate de 
presă. Posibile momente în care este oportună comunicarea către presă: 


Când organizăm evenimente în comunitate, inclusiv proteste; 

- După întâlniri cu autorități publice, în care sunt făcute angajamente din partea 
acestora; 

- Când există decizii publice care vizează cauza campaniei noastre de advocacy (dacă, 

de exemplu, Consiliul Local votează o hotărâre de consiliu local care duce la 

agravarea problemei în jurul căreia ne-am construit campania de advocacy). 

! Unele campanii de advocacy sau grupuri de iniţiativă ajung la o notorietate atât de mare încât 
chiar și conţinutul pe care îl publică pe reţelele de socializare, fără a transmite un comunicat 
de presă, ajunge să fie preluat de publicaţii. De aceea este important ca, ori de câte ori 
publicăm online, în numele cauzei, să o facem îngrijit și cu gândul că acel conţinut poate 
ajunge să fie preluat de presă. 


! Fundamental pentru succesul nostru este să furnizăm constant informaţii corecte. Acuratețea 
datelor și transparența în ceea ce privește demersurile noastre sunt printre lucrurile 
fundamentale, de la care niciodată nu trebuie să ne abatem. 

Importanța politicului 


De cele mai multe ori campaniile de advocacy vizează o decizie politică, fie la nivel central 
sau la nivel local. Soluţia pe care o propunem poate fi implementată printr-o modificare 
legislativă sau printr-o hotărâre de Consiliu sau, din contră, vrem să oprim o anumită decizie. 
Este important să folosim asta în avantajul nostru. 


Cu cel puţin un an înainte de alegeri, în general, politicienii sunt mai dispuși să discute cu 
comunitatea. Acesta este un moment bun pentru a dezvolta campanii de advocacy și a 
împinge pe agenda politică temele noastre de interes. 


Chiar dacă nu este campanie electorală, trebuie să știm să folosim puterea pe care cetățenii 
o au în faţa politicului. Spre exemplu, o strategie bună de advocacy este să le scriem liderilor 
de partid ale consilierilor/primarilor/parlamentarilor/miniștrilor vizați de campania noastră, 
ținând cont și de configuraţia politică a instituţiei vizate. Unele decizii pot fi discutate și politic, 
în cadrul partidului, deci putem cere sprijinul conducerii partidului pentru a ne atinge scopul. 
Mai mult, în cazul în care campania noastră capătă amploare în spațiul public, partidele 
politice e posibil să își dorească să limiteze deficitul de imagine și, deci, să convingă 
persoanele responsabile să implementeze soluția propusă de noi. 


Uneori e posibil să existe și solicitări de întrevedere cu persoane din partide politice care nu 
lucrează în instituţiile vizate. Sau, în cadrul unor contexte informale, să întâlnim persoane 
politice care ne pot sprijini cauza. Putem să profităm de fiecare dintre aceste contexte pentru 
cauza noastră, astfel încât să maximizăm orice posibilă oportunitate. 


IContextele informale trebuie gestionate cu foarte multă precauţie și, în spiritul transparenţei, 
trebuie să-i informăm pe membrii echipei operative a grupului de iniţiativă despre ce am 
discutat sau stabilit cu acei politicieni. Chiar dacă este un context informal și confidenţial, un 
posibil scandal de imagine care ar viza campania de advocacy ar putea afecta iremediabil 
coeziunea grupului de iniţiativă. 


O altă strategie pe care o putem folosi pentru a atrage atenţia conducerii partidelor este 
naming and shaming — o campanie prin care persoanele direct vizate de campania noastră 
(țintele) sunt nominalizate explicit în spațiul public, alături de numele partidului din care fac 
parte. 


IAtenţie — o astfel de strategie nu trebuie să se transforme într-o campanie de defăimare sau 
de atac la persoană. Este important să menţinem campania de naming and shaming strict în 
limitele stabilite de obiectivul nostru de campanie și strict raportat la activitatea instituţională 
(nu viața privată). 


Acest tip de campanie este util mai ales atunci când vizăm Parlamentul, consiliile locale sau 
consiliile judeţene. Uneori faptul de a fi parte dintr-un for creează o zonă confortabilă de 
anonimitate pentru membrii acestor instituţii. A-i scoate din mulţime și a arăta lucrurile pe care 
noi le considerăm contrare interesului public este o strategie de responsabilizare individuală. 

Legislaţie relevantă: 


În faza de documentare a problemelor din comunitate este util să identificăm și acele texte de 
lege care ne pot sprijini în argumentație. Lista de mai jos nu este exhaustivă, însă poate fi un 
bun punct de plecare. Deși uneori poate părea un demers anevoios, din cauza termenilor 
tehnici din actele legislative, este un demers necesar și care poate fi foarte util în construcția 
campaniei de advocacy (inclusiv pentru identificarea corectă a țintelor campaniei). 


Lucrăm împreună pentru o Europă incluzivă 


Legislaţie din domeniul sănătății: 


Înainte de orice, în domeniul sănătăţii este relevantă chiar Constituţia României: 
Art 34: Dreptul la ocrotirea sănătății. 
Art. 22: Dreptul la viaţă și la integritate fizică și psihică. 
Art. 35: Dreptul la mediul sănătos. 
Art. 49: Protecţia copiilor și tinerilor. 


Art. 50: Protecţia persoanelor cu handicap. 


Aceste articole sunt toate importante raportate la sănătate și la drepturile fundamentale pe 
care statul, prin legi, strategii, decizii locale trebuie să le promoveze. 


Legea nr. 46/2003 cu privire la drepturile pacientului: conţine prevederi cu privire la dreptul 
de a fi informaţi cu privire la situaţia medicală, consimțământul, confidenţialitatea informaţiilor 
și viaţa privată a pacientului, drepturile pacientului în domeniul reproducerii, la tratament și 
îngrijiri medicale. 


Legea nr. 95/2006 Sănătate publică: este definită sfera de sănătate publică și sunt detaliate 
rolurile instituţiilor publice relevante din acest domeniu. 


Legea nr. 302/2018 privind măsurile de control al tuberculozei: instituie măsuri de protecţie a 
sănătății și sociale a persoanelor cu TB sau vulnerabile la TB. 


Legea nr. 584/2002 privind măsurile de prevenire a răspândirii maladiei SIDA în România și 
de protecţie a persoanelor infectate cu HIV sau bolnave de HIV — instituie măsuri de protecţie 
socială și a sănătăţii pentru persoanele cu HIV. 


Legea nr. 448/2006 privind protecţia și promovarea drepturilor persoanelor cu handicap 
detaliază drepturile persoanelor cu dizabilităţi (inclusiv drepturile cu privire la asistenţă 
socială). 


Ordinul 619/2002 pentru aprobarea funcţionării ocupaţiei de mediator sanitar şi Norme 
metodologice din 2019 privind organizarea, funcționarea și finanțarea activității de asistență 
medicală comunitară — instituie cadrul legal cu privire la mediatorul sanitar și detaliază modul 
în care se face asistența medicală comunitară. 

Alături de textele de lege, utile ne sunt documentele strategice în care autoritățile publice 
centrale și locale propun planuri, pe termen limitat, pentru gestionarea diferitelor probleme de 
sănătate. Astfel de documente sunt, spre exemplu, Strategia Naţională pentru controlul 
tuberculozei în România 2022-2030, Strategia Naţională pentru supravegherea, controlul și 
prevenirea cazurilor de infecţie cu HIV SIDA sau Strategia Naţională de Sănătate 2022 — 2030. 
Aceste documente se pot dovedi foarte utile pentru argumentarea soluţiilor propuse de noi în 
campaniile de advocacy. 


La fel de utile se pot dovedi și documente strategice din domenii conexe, care au efect direct 
asupra sănătăţii populaţiei. Spre exemplu Strategia Naţională pentru Locuire 2022 — 2030 
propune un cadru de acţiune pentru îmbunătăţirea condiţiilor de locuit pentru populaţiile 
vulnerabile. Strategia Naţională pentru incluziunea persoanelor fără adăpost descrie măsurile 
ce trebuie implementate de autorităţile publice locale pentru îmbunătăţirea calităţii vieţii pentru 
acest grup vulnerabil (inclusiv servicii din domeniul medico-social). 


Alături de aceste texte de lege naţionale, există documente strategice și la nivel local care pot 
fi de folos. Dacă nu le putem identifica printr-o căutare online, putem cere de la instituțiile 
locale sau judeţene relevante, în baza Legii nr. 544/2001 cu privire la accesul la informații de 
interes public, aceste documente. 

Legislaţie din domeniul transparenţei decizionale 


şi a participării publice 


Legislaţia din România este relativ generoasă cu privire la momentul și modul în care putem 
fi implicaţi în deciziile publice. Deși prevederile legale pot fi îmbunătăţite, în sensul lărgirii încă 
și mai mult a spațiului în care cetățenii pot fi implicaţi în luarea deciziilor, există și acum 
instrumente suficiente pentru a ne face auzite problemele. 


Indiferent de instrumentele pe care le alegem, este important ca la transmiterea cererii/petiţiei 
să solicităm număr de înregistrare, pentru a putea urmări parcursul documentului, precum și 
pentru a avea dovada că documentul a fost primit. 


Legea nr. 544/2001 privind liberul acces la informaţii de interes public este textul de lege în 
baza căruia putem solicita informaţii care să ne ajute la documentarea problemelor și 
fundamentarea soluţiilor propuse (în anexe este disponibil un format de cerere). Putem apela 
la această lege ori de câte ori avem nevoie de informații cu privire la activitatea autorităților 
publice. 


Legea nr. 52/2003 privind transparența decizională în administraţia publică este legea care 
impune autorităţilor publice dezbaterea publică a proiectelor de acte normative, adică 
majoritatea hotărârilor de consiliu local/general/judeţean, ordonanţe de Guvern etc. Conform 
acestei legi, autoritatea publică trebuie să publice în dezbatere publică cu minim 30 de zile 
înainte de vot/adoptare propunerea de act normativ și să primească feedbackul cetățenilor. În 
această perioadă, pentru actele normative elaborate la nivelul autorităților publice locale, dacă 
există o solicitare de organizare a unei dezbateri publice fizice, autoritatea publică este 
obligată să o organizeze. Una dintre tacticile des întâlnite pentru actele normative care se 
dovedesc a fi nocive este și solicitarea de anulare a actului normativ pentru că nu a stat în 
dezbatere publică (o practică des întâlnită la nivelul autorităţilor publice locale). Procesul de 
contestare presupune o sesizare în atenţia conducerii instituţiei, a prefectului (care are 
obligaţia de a verifica respectarea legislaţiei) și, ulterior, un demers în contencios administrativ 
(în anexe puteţi găsi o solicitare de organizare de dezbatere publică și un format de 
transmitere de observaţii pentru documentele aflate în dezbatere publică). 


Ordonanţa de Urgenţă nr. 57/2019 privind Codul Administrativ este un text de lege complex, 
care prevede drepturile cetățenilor cu privire la desfășurarea ședințelor publice. Conform 
acestui document, cetățenii au dreptul de a participa și de a lua cuvântul în faţa consiliilor 
locale/general/județean și de a solicita audienţe publice (în anexe găsiţi formate pentru acest 
tip de cereri). 


Ordonanţa nr. 27/2002 privind reglementarea activităţii de soluţionare a petiţiilor conferă 
dreptul cetățenilor de a transmite petiţii în atenţia autorităţilor. Este important, pentru a fi 
validată petiția, ca iniţiatorul să furnizeze informaţiile personale, altfel aceasta nu va îndeplini 
rigorile legale (publicarea petiţiei pentru a strânge semnături nu va conţine aceste informații 
cu caracter personal însă, având în vedere legislația din domeniul protecţiei datelor 
personale). Conform Ordonanţei, autoritatea publică este obligată să transmită punctul de 
vedere cu privire la textul petiție în maxim 30 de zile de la transmiterea petiţiei. 

Legea nr. 60/1991 privind adunările publice prevede condiţiile în care putem organiza adunări 
publice, în spaţiul public, fie că e vorba de un protest sau o acţiune comunitară (găsiţi în anexe 
un format pentru notificarea unei adunări publice). 

Mai jos sunt câteva exemple de campanii de advocacy derulate în România pe teme ce ţin de 
sănătate. Unele au fost campanii de amploare, naţionale, care au durat ani de zile, altele 
campanii în comunităţi locale, punctuale, dar foarte importante pentru calitatea vieţii. Pentru 
fiecare dintre campanii am menţionat tacticile principale, fără a epuiza lista etapelor (tocmai 


pentru că, pentru campaniile de durată, este greu de reconstituit cronologia acțiunilor). 


Romanian Angel Appeal și Asociaţia pentru Sprijinirea Pacienţilor cu Tuberculoză 


Multidrog Rezistentă: 


Problema identificată: numărul mare de persoane nou diagnosticate cu TB și de persoane 


cu recidivă. 


Soluţia identificată: o lege special dedicată pentru drepturi medico-sociale ale pacienților și 


persoanelor la risc. 


Parteneriatul Stop TB Romania 


CE shed by Stop-tb-romania [7! - 26 March at 10:22 - € 


Sorina Pintea consideră necesară Legea Tuberculozei și declară că va 
acorda "tot sprijinul” acestui demers. Mesajul este adresat celor aproape 
8000 de semnatari ai petiţiei prin care cerem deputaţilor să voteze această 
lege: http://bit.ly/TBC-petitie 

Florin Buicu, preşedintele Comisiei de Sănătate din Camera Deputaţilor 
(cameră decizională), spunea în urmă cu o lună că sunt şanse ca Legea 
Tuberculozei să fie votată în Parlamentul României până la finalul sesiunii 
parlamentare. 


Interviul, pe larg aici: http://bit Iy/interviuMS 


Mesajul Ministrului Sănătății, SORINA PINTEA 
pentru susținătorii Legii TUBERCULOZEI 


Tactici: utilizarea persoanelor publice 
pentru a promova mesajul campaniei, 
petiție, consultare cu pacienţii și medici, 
crearea unei coaliţii formate din organizații 
din România și din rețeaua TB Europe, 
întâlniri cu aparatul tehnic din Ministerul 
Sănătăţii și cu reprezentanţi ai partidelor 
politice. Campania a demarat în 2014. 


Rezultat: în decembrie 2018 legea TB a 
intrat în vigoare. 


PETIȚIE: Deputaţi, votati Legea Tuberculozei! 

Rornânia ocupă primul loc în Europa la numâr de imboinăvii pe an. Dar legea 
tuberculozei nu se referă doar la pacienți cu TBC, ci la noi toți, expuşi la o boală 
care ucide, dar poate fi tratată cu succes! 

Problema identificată: numărul mare de persoane care mor în spitale din cauza infecțiilor 
nosocomiale și lipsa de transparenţă a sistemului medical cu privire la amploarea acestei 
probleme. 


Soluţia identificată: sistem de raportare zilnică a infecțiilor nosocomiale. 


Tactici: petiție, audienţă la Ministerul Sănătăţii, proteste și flash-moburi. Campania a fost 
inițiată în 2020. 


Rezultat: nu există încă un sistem de raportare. 


Sursă foto: website declic 

Problema identificată — infertilitatea, o problemă de sănătate, nu era în atenţia autorităților 
publice și, deci, nu exista nicio formă de finanţare publică pentru fertilizarea in vitro. 


Soluţia identificată — instituirea unui program naţional pentru fertilizarea in vitro pentru 
cuplurile infertile. 


Tacticile: campanie publică de awareness pentru a promova informaţiile relevante din 
domeniul infertilităţii, întâlniri cu parlamentari din comisiile de sănătate și cu reprezentanți ai 

Ministerului Sănătăţii, contactarea și atragerea în campania de advocacy a unor organizații 
din domeniul sănătăţii și a unor medici. Tot acest demers a durat patru ani. 


Rezultat: în 2011, Ministerul Sănătăţii a aprobat un program pilot de finanțare a 330 de 
proceduri de fertilizarea in vitro. 


Coaliția România Respiră — campania 4FărăFum: 


Problema identificată: fumatul în incinta locurilor publice conduce la probleme de sănătate 
din cauza expunerii la fum pentru persoanele nefumătoare. 


Soluţia identificată: modificarea legislaţiei astfel încât să fie interzis fumatul în spaţiile publice 
și cu destinaţie publică închise. 


Tactici: identificarea aliaţilor și crearea unei structuri de aliaţi puternice (au fost atrase 
aproximativ 250 de organizații neguvernamentale, un parlamentar care a promovat 
instituțional modificările propuse), o campanie de naţională de informare cu privire la problemă 
și a nevoii de modificare a legislaţiei, prezenţă aproape constantă în ședințele comisiilor care 
au emis avizele și în ședințele de plen ale parlamentului, flashmob-uri. Campania a durat un 
an de zile. Reprezentanţi ai asociaţiei au fost inclusiv în plenul celor două Camere atunci când 
modificarea legislativă a fost votată. 


Rezultat: în anul 2016 au fost promulgate modificările legislative vizate de iniţiatori. 


Foto flash-mob prin care iniţiatorii au dorit să crească nivelul de conștientizare a riscurilor 
fumatului asupra sănătăţii (sursă foto: pagina de facebook a Coaliţiei): 

„România Respiră 
> 180ctober 2016. 


Suntem la vot in plen & 


231 de voturi pentru. Legea ramane neschimbata! 


%RomaniaFaraFum %RomaniaRespira /incaLuptam 


„România Respiră 
10 October 2016 - 3 


Dragii noștri, legea se află pe ordinea de zi a votului în plenul Camerei Deputaţilor 
pentru ziua de mâine. Va avea loc o dezbatere a rapoartelor comisiilor avizate, 
după care se va vota. 

Suntem la punctul 6 pe ordinea de zi. 


+RomaniaRespira 4/RomaniaFaraFum %IncaLuptam 


http://www.cdep.ro/pls/caseta/ecaseta2015.ordinezi 

Asociaţia Partener pentru Tine: 


Problema identificată: conform informaţiilor din presa centrală, în comunitatea din Malu 
Vânăt (Argeș), în apa din cel puţin două școli a fost descoperită bacteria E.Coli. Cu toate 
acestea, autorităţile publice nu au luat măsuri și nu au existat comunicări către populaţie cu 
privire la situaţia la nivelul întregii comunității. 


Soluţia identificată: colectarea de date cu privire la situaţia tuturor surse de apă din 
comunitate și implementarea de măsuri pentru a nu impune probleme de sănătate pentru 
comunitate. 


Tactici: solicitarea de informaţii în baza Legii nr. 544/2001 pentru a afla informaţii cu privire la 
toate sursele de apă din comunitate, publicarea informaţiilor cu privire la contaminarea a opt 
surse de apă din comunitate, mobilizarea comunităţii pentru a cere măsuri pentru limitarea 
efectelor, sesizări făcute la nivelul autorităţilor judeţene cu privire la situaţia din comunitate. 


Rezultatul: curățarea întregii reţele de apă din comunitate. 


aPT Asociaţia Partener pentru Tine 
„5 10 May 2016 - 3 
ATENTIE, CETATENI! 

8 surse publice de apa de pe teritoriul comunei Merisani sunt NEPOTABILE potrivit raspunsului 
Directiei de Sanatate Publica Arges. 

Acestea sunt; 

- Retea Malul Vanat, nepotabila, data ultimei verificari 24.05.2016 

- Fantana Valcelele Scoala, nepotabila, 21.03.2016... See more 


DIRECTIA DE SANATATE PUBLICA - ARGES 


CATRE 


Asociatia Partener pentru Tine 


somrerei pete vi srhn afrreie mcmieher meat 


Sursă foto: pagina de facebook a asociației: 

Asociaţia Partener pentru Tine: 
Problema identificată: lipsa accesului gratuit la ecograf în tot judeţul Argeș. 
Soluţia: bugetarea, de către Consiliul Judeţean, achiziției de ecograf pentru spitalul Judeţean. 


Tactici utilizate: solicitare de informaţii de interes public, transmiterea de petiție pentru 
bugetarea achiziţiei, participare la ședințele de comisie din Consiliul Judeţean, participare la 
ședințele Consiliului Judeţean, organizare unei întâlniri cu femeile din comunitate pentru a 
discuta despre sănătate. Deși este o campanie locală, presa naţională a scris despre această 
problemă. 


Soluţie: Ambulatoriul spitalului a primit o donaţie cu un ecograf. 


Asociaţia Partener pentru Tine 
APT 16 June 2020 . 3 


Ecograful a ajuns la Ginecologia din Ambulatoriu. Suntem atenti la ce se intampla, observam, 
monitorizam si bineinteles sprijinim in continuare viitoarele mamici care isi monitorizeaza 
sarcina. 


Sursă foto: pagina de facebook a Asociaţiei 

Federaţia pentru Drepturi şi Resurse pentru Persoanele cu Tulburări din Spectrul Autist 


- FEDRA: 


Problema identificată: Lipsa normelor de aplicare pentru Legea nr. 151/2010 (privind 
serviciile specializate integrate de sănătate, educaţie și sociale adresate persoanelor cu 
tulburări din spectrul autist) a făcut absolut inutil acest text de lege. Copiii nu beneficiau de 
drepturile menţionate în lege în lipsa acestui document. 


Soluţia identificată: o campanie de advocacy adresată Ministerului Sănătăţii și Ministerului 
Educaţiei pentru realizarea acestor norme. 


Tactici: Timp de șase ani, cât a durat campania, federaţia a formulat solicitări de informaţii de 
interes public, a adus alături organizaţii neguvernamentale pentru a se alătura cauzei, au 
solicitat dezbateri publice și au organizat chiar ei dezbateri cu factorii decidenți. 


Rezulatul: în 2016 au fost publicate normele de aplicare pentru Legea 151/2010. 


FEDRA 
see&a: 16 June 2016. 3 


In ultimii 10 ani organizatiile care reprezinta drepturile persoanelor cu tulburari din spectrul 
autist si, in ultimii 6 ani, FEDRA au incercat in repetate randuri sa gaseasca o cale de dialog cu 
Ministerul Educatiei. 

Am incercat toate caile posibile: scrisori deschide, solicitari de informatii (de regula fara 
raspuns), invitatii adresate reprezentantilor minsterului la evenimente, conferinte, grupuri de 
lucru, vizite de studiu, etc. Toate aceste eforturi au avut un singur scop: acela de a atrage 
atentia asupra faptului ca si in Romania, ca peste tot in lume, numarul copiilor diagnosticati cu 
tulburari din spectrul autist este in crestere iar sistemul educational nu este pregatit pentru 
integrarea acestora si pentru a le acorda, asa cum este firesc, suport. 

Numai anul acesta am trimis catre Ministerul Educatiei 5 scrisori: una solicitand informatii cu 
privire la numarul copiilor cu TSA inscrisi in sistemul educational, una prezentand recomandari 
privind imbunatatirea gradului de integrare in scoala a copiilor cu TSA, una privind intelegerea 
si aplicarea diferita a precizarilor legislative cu privire la cazarmament in teritoriu, una 
referitoare la recomandari privind imbunatatirea Normelor metodologice de aplicare a Legii 
151/2010 si ultima solicitare de audienta cu prezentarea , inca o data, a propunerilor si 
solicitarilor noastre de imbunatatire a cadrului necesar integrarii copiilor cu autism in scoala. 
Raspunsurile primite sunt mereu aceleasi: trascrieri "copy-paste" din Legea educatiei 
nationale (multumim, o cunoastem!) sau referiri la grupul de lucru interministerial in care 
ministerul are un reprezentant care respinge in bloc toate propunerile noastre de ani de zile, 
fara argumente sau folosind argumente care, in practica, nu au aplicabilitate. De aceea, FEDRA 


Sursă foto: pagina de facebook a Federaţiei 

Asociatia Politeia: 


Problema identificată: comunitatea vulnerabilă din Diîrvari (Ciorogârla) trăiește în condiţii 
foarte dificile, de la locuire și până la hrană. 


Soluţia identificată: crearea unui grup comunitar care să militeze pentru programe locale 
care să le îmbunătăţească viața. 


Tactici: evenimente comunitare de constituire a grupului (atât pentru adulți, cât și pentru 
copii), identificarea participativă a nevoilor, redactarea de petiții. 


Rezultat: Primăria a instituit programul masă caldă în școala din comunitate. 


Politeia 
15 February 2022: 3 


Am participat la ședința Consiliului Local Ciorogârla dedicată petiţiei noastre pentru o masă 
caldă, gratuit, tuturor elevilor din comuna Ciorogârla, iniţiată și depusă în cadrul proiectului 
Împreună la școală și în comunitate. 

Discuţia a fost una foarte promițătoare, toți consilierii locali susținând, alături de Primarul 
comunei, experți din cadrul Primăriei și conducerea școlii, inițiativa noastră, așa că avem o 
veste bună: 

5 5 Masa caldă gratuită va fi introdusă în unitățile școlare din Ciorogârla și Dârvari! 


Acest lucru se va întâmpla gradual, pe parcursul mai multor ani, începând cu elevii care au cea 
mai mare nevoie. Vom continua colaborarea cu Primăria Ciorogârla, Consiliul Local, unitățile 
școlare, precum și cu părinții și elevii alături de care am susținut petiția, pentru a implementa 
împreună această inițiativă cât mai bine. 


Le mulțumim finanțatorilor, partenerilor și tuturor celor care au semnat și ne-au susținut în 
cadrul proiectului împreună la școală și în comunitate! 


Sursă foto: website Politeia//Facebook Asociaţie: 


Proiect derulat de 


La 


Pomambm 
POAGOL PDRLAL- 


Parteneriatul Stop ([) 
ROMANIA 


Iceland N 


Liechtenstein Active 
Norway citizens fund 


Lucrăm împreună pentru o Europă incluzivă 


Cum facem un comunicat de presă: 


Exemplul 1: 


Titlul: Trebuie să cuprindă problema pe care dorim să o facem publică. Uneori ajută 
folosirea unei metafore: 


Pentru primarul orașului Alba lulia locul de parcare bate dreptul la locuire decentă 


Primul paragraf: sinteza problemei. De aici, un jurnalist trebuie să înţeleagă clar 
subiectul comunicatului — cine face ce unde. 


În Alba lulia, Primăria evacuează mai multe familii vulnerabile pentru a construi o parcare. 
Blocul ce urmează să fie evacuat și demolat este o clădire în care au existat locuinţe 
sociale și locuinţe proprietate personală. Începând cu anul 2010, Primăria a refuzat să 
prelungească contractele de închiriere ale acestor persoane vulnerabile și, în 2017, a 
evacuat toate familiile care nu aveau drept de proprietate în imobil (foștii chiriași în 
locuinţele sociale), lăsând blocul să se degradeze. Acum, în 2022, dorește golirea 
completă a imobilului pentru a-l putea dărâma și pentru a construi o parcare supraetajată 
pe terenul imobilului. 


Ultimele șase persoane rămase în bloc (din cei 26 de proprietari, în total) sunt acum în 
risc iminent de evacuare, în ciuda evidentei imposibilității de a achiziţiona o altă locuinţă 
cu suma de aproximativ 6.000 de euro pe care o vor primi de la autorităţile publice locale. 
Soluţia propusă de primar — relocarea în containere, cu chirie - contravine tuturor normelor 
internaţionale care fac referire la relocări voluntare, cu acordul explicit al persoanelor, și a 
nevoii existenței unor alternative de locuire sigură (containerele sunt, în mod evident, 
structuri de locuire temporare și nu pot ţine locul unei locuințe). În ultimii ani, Centrul de 
Resurse Juridice a documentat acest caz și a redactat un raport disponibil aici. 


Apelul pe care îl facem în comunicat: fie că este vorba de o singură organizaţie, de 
unu grup de organizaţii, de un grup informal de cetăţeni etc, trebuie să spunem ce 
cerem cui: 


10 organizaţii neguvernamentale fac un apel public către USRPLUS, cerându-i acestui 
partid să solicite primarului din Alba lulia să emită o nouă hotărâre prin care hotărârea de 
expropriere să fie revocată. Este paradoxal că partidul care a avut în coordonare PNRR, 
un plan care vizează, printre altele, tocmai proiecte care să conducă la diminuarea 
disparităţilor sociale din România, să îl aibă ca membru pe primarul care a decis că 
locurile de parcare sunt mai importante decât accesul la locuire decentă. 


Considerăm că această decizie reprezintă o formă de violenţă directă împotriva grupurilor 
vulnerabile. Deşi la nivel naţional se discută, în dezbateri publice, documente strategice 

care propun rezolvarea lipsei acute de locuinţe sociale, majoritatea autorităţilor publice 
locale sunt complet dezinteresate de locuirea socială, în ciuda responsabilităţi directe pe 
care o au față de acest sector. 


Argumentele pe care le avem pentru a susţine cererea noastră: este bine, dacă ne 
este la îndemână, să folosim drepturi ale omului stipulate în Constituţie, articole de 
lege, strategii naţionale sau locale, Carte ratificate de România, chiar și hotărâri de 
Consiliu Județean/Local ce contravin deciziei pe care o contestăm/acțiunii 
autorităților publice: 


Recent, Guvernul României a dezbătut public Strategia Naţională pentru Locuire 2022 — 
2030. În document se menţionează lipsa acută de locuinţe sociale și nevoia de politici de 
sprijinire pentru îmbunătăţirea condiţiilor de locuire pentru persoanele vulnerabile. Decizia 
luată de primarul Municipiului Alba lulia și de consilierii locali este în mod evident contrară 
soluțiilor identificate în această strategie. 


Mai mult, tot anul acesta au fost dezbătute alte două documente elaborate de Ministerul 
Muncii și Solidarităţii Sociale - Politică Publică pentru Incluziunea Socială a Persoanelor 
fără Adăpost și Strategia naţională privind incluziunea socială a persoanelor fără adăpost 
pentru perioada 2022 — 2027. Ambele documente vizează tocmai măsuri care să 
conducă la reducerea fenomenului de insecuritate a locuirii și la prevenirea fenomenului 
de locuire în stradă. 


De asemenea, în iunie 2022, România și-a asumat Lisabon Declaration on the European 
Platform on Combating Homelessness, prin care statele europene s-au angajat să 
combată fenomenul locuirii în stradă. În documentul asumat de România, se menţionează 
explicit: „evacuările trebuie să fie prevenite ori de câte ori este posibil și nimeni nu va fi 


411991 și Comentariul General 7/1997 al Comitetului Economic și Social al Organizaţiei 
Naţiunilor Unite critică aspru practicile de evacuare forțată și stipulează dreptul la locuire 
decentă și sigură. Or, soluțiile propuse de relocare nu reprezintă o formă sigură de 
locuire, neexistând un drept de proprietate asupra lor și fiind o formă de locuire tranzitorie. 
Prin decizia E/C. 12/ROU/Q/6 din 15.11.2021, România va trebui să raporteze către 
Organizaţia Naţiunilor Unite măsurile luate pentru a respecta dreptul la locuire adecvată și 
prevenirea evacuărilor forțate. 


evacuat fără asistenţă pentru o soluţie de locuire decentă”. Mai mult, Comentariul General 


Întotdeauna comunicatul de presă trebuie să conţină o persoană de contact (o 
persoană disponibilă pentru a răspunde la telefon pentru a da clarificări/interviuri 
radio sau tv). Aceasta trebuie să știe foarte bine subiectul comunicatului și 
întotdeauna să spună presei doar adevărul: 


Persoană de contact: Prenume Nume //Nume asociaţie/grup de cetățeni (dacă e cazul): 
telefon 


În final, punem semnatarii comunicatului, dacă este cazul (nu este obligatoriu să fim 
mai mulţi pe un comunicat: 


Semnatari scrisoare: 

Exemplul 2: 


Titlul: Trebuie să cuprindă problema pe care dorim să o facem publică și asupra 
căreia atragem atenţia: 


Parlamentul României manifestă tendinţe iliberale — Dreptul ONG-urilor la litigare 
strategică limitat drastic 


Următorul paragraf poate conţine apelul pe care îl facem către autorități publice, în 
cazul în care a fost transmis un document cu o solicitare în atenţia acestora. Tactica 
aceasta este utilă mai ales atunci când sunt mulţi semnatari: 


161 de organizații neguvernamentale și grupuri de cetățeni au transmis 

semnatarilor propunerii legislative pentru modificarea și completarea Ordonanţei 
Guvernului nr. 26/2000 cu privire la asociații și fundații solicitarea de a-și retrage 
semnătura de pe acest document. Modificările propuse sunt o încercare de a slăbi 
capacitatea societății civile de a-și exercita misiunea de a proteja interesul public și se 
aliniază tendinţelor iliberale din alte țări europene. 


Descrierea, mai pe larg, a problemei la care reacționăm -— de aici jurnaliștii ar trebui să 
înțeleagă fără a fi necesar să mai caute pe internet alte detalii: 


Pe scurt, propunerea legislativă ar împiedica sau ar îngreuna semnificativ procesul prin 
care orice organizaţie neguvernamentală poate sesiza instanţele de judecată cu privire 
la orice posibilă nelegalitate a unor acte emise de instituţiile publice. 


Printre elementele noi pe care iniţiatorii acestui text de lege doresc să le aducă sunt o 
vechime minimă de doi ani a organizaţiei neguvernamentale care dorește să se adreseze 
instanţei pentru anularea unor acte administrative, depunerea unei cauţiuni de 1% din 
valoarea investiţiei (pentru contestarea unor proiecte ce vizează investiţii), și răspunderea 
patrimonială a membrilor consiliului director, în cazul în care instanţa va emite o decizie 
definitivă de respingere a cauzei. Toate aceste propuneri vin în contextul în care Codul de 
procedură civilă reglementează deja, într-un mod acoperitor, abuzul de drept procesual. 


Analiza noastră cu privire la cele semnalate — de ce credem că e nevoie de reacția 
noastră/care ar putea fi efectele măsurii la care reacționăm: 


În opinia noastră, este inacceptabil că mai pot exista astfel de propuneri de modificare ale 
legii care să impună condiţii menite în mod evident să descurajeze demersurile 
organizaţiilor neguvernamentale care acționează pentru protejarea interesului public. 
Propunerea legislativă duce la îngrădirea unor drepturi fundamentale și, în esenţă, 
contravine principiilor de funcţionare ale unui stat democratic. Faptul că organizaţiile 
neguvernamentale pot apela la instanţe pentru a împiedica eventuale încălcări ale legii din 
partea autorităţilor publice face parte din dinamica sănătoasă a unei societăţi în care 

mecanismele de control ale puterii funcționează. Or, propunerea legislativă la care facem 
referire aici încearcă tocmai să dezechilibreze și mai tare raportul de putere între 
instituţiile publice și spaţiul civic, lucru de neconceput într-un stat democratic. 


Săptămâna trecută a fost votată o altă inițiativă legislativă care restrânge dreptul 
organizatiilor neguvernamentale de a contesta în instantă documentatii de urbanism (din 


motive ce ţin, de exemplu, de potenţialul impact negativ asupra mediului). Aceste iniţiative 
ne pot aduce în situaţia în care mecanismele de exercitare a drepturilor cetățenești de 
participare la decizia publică și de protejare a intereselor comunităţilor să fie cvasi 
imposibil de utilizat. 


Mai mult de atât, ne exprimăm public îngrijorarea cu privire la tendinţele Parlamentului 
României de a legifera cu scopul explicit de a restrânge spaţiul de acţiune al organizațiilor 
neguvernamentale. Textele de fundamentare a celor două propuneri legislative descriu un 
climat social în care organizaţiile neguvernamentale sunt inamici ai interesului public, 
utilizând un limbaj acuzator şi profund nepotrivit pentru o societate democratică. 


În cazul în care în scrisoare facem referire la documente pe care le-am transmis 
autorităţilor publice, este util pentru presă să aibă acces și la ele (uneori, preluarea 
comunicatului se face alături de scrisoarea transmisă de noi — sunt publicate ambele 
documente). Dacă există jurnaliștii care doresc să aprofundeze subiectul, ar fi util ca 
în comunicat să punem trimitere că documentele pe care le contestăm, astfel încât să 
fie cât mai ușoară documentarea profundă a subiectului: 


Scrisoarea transmisă către susţinătorii propunerii legislative este disponibilă aici. 


Link către propunerea legislativă de modificare a OG 26/2000, aici 


Link către expunerea de motive pentru propunerea de modificare a Legii 50/1991, aici 


Întotdeauna comunicatul de presă trebuie să conţină o persoană de contact (o 
persoană disponibilă pentru a răspunde la telefon pentru a da clarificări/interviuri 
radio sau tv). Aceasta trebuie să știe foarte bine subiectul comunicatului și 
întotdeauna să spună presei doar adevărul: 


Persoană de contact: Prenume Nume //Nume asociaţie/grup de cetățeni (dacă e cazul): 
telefon 


În final, punem semnatarii comunicatului, dacă este cazul (nu este obligatoriu să fim 
mai mulţi pe un comunicat: 


Semnatari scrisoare: 

Template-uri 


Secţiunile cu roșu sunt pentru a vă ghida în utilizarea acestui instrument, deci trebuie 
șterse atunci când trimitem o solicitare. Secţiunile cu galben trebuie completate cu 
diferite informaţii: 


Lucrăm împreună pentru o Europă incluzivă 


Solicitare de informaţii de interes public: 


Data: [daia la care e transmisă] 


Ref: solicitare de informaţii de interes public în baza Legii 544/2001 


Stimată doamnă/ stimate domnule, 


Subsemnata [prenume, nume], identificată cu CI seria [seria CI], nr. [număr CI], cu domiciliul 


în [adresa completă], fac următoarea solicitare de informaţii de interes public în baza Legii 
5441 2001: 


Pentru documentele de mai jos, vă rog să-mi transmiteţi copii scanate pe adresa de e-mail 


[adresa de mai] : 
[Lista documentelor solicitate/informaţiile pe care le doriţi] 


Având în vedere normele de aplicare pentru Legea 544/ 2001: art. 15, alineatul (3): « 
Informaţiile de interes public solicitate în scris vor fi comunicate în formatul precizat în 
cererea solicitantului, respectiv în scris, în format electronic sau hârtie.", vă solicit să îmi 
transmiteţi documentele pe e-mail, pe adresa de corespondență: [adresă de email]. 


Cu respect, 


Prenume, Nume] 

Notificare protest: 


Data: [data Ia care este depusă cererea] 


Ref: notificare adunare publică conform Legii nr. 60/1991 


IMPORTANT: notificarea poate fi depusă la registratura primăriei sau pe adresa de e-mail a 
registraturii primăriei. De fiecare dată, solicitaţi număr de înregistrare. 


Stimată doamnă/Stimate domnule, 


Subsemnata [prenume nume], identificată cu C.I nr. [nr. CI], seria [serie C.I.], cu domiciliul 


[adresă], notific prin prezenta o adunare publică pe care o organizez în data de [data 


Loc: Adunarea publică va avea loc în strada [numele străzii], pe trotuarul din faţa [nume 
instituție]. MPORTANT: dacă doriți să organizați o adunare publică pe calea de rulare a 
autoturismelor sau un marș, va trebui să specificaţi asta explicit. Presupun condiții 
suplimentare și prezența Poliţiei Rutiere la eveniment. 


Perioada: Adunarea publică va începe la ora [ora:minute] și se va termina la [ora:minute]. 
Număr estimat de participanți: [numărul de persoane estimat a participa] 
Motivul adunării publice: [spuneţi pe scurt care este motivul pentru care protestați]. 


Zona de afluire și defluire: cel mai probabil, persoanele participante vor veni dinspre stația 
de autobuz/tramvai din strada [nume stradă] și defluirea se va face înspre aceeași stație. 


IMPORTANT: afluirea și defluirea participanţilor înseamnă acele zone de unde vin 
participanții pentru adunarea publică și zonele înspre care se vor îndrepta la final. Trebuie 
identificate acele locuri care au potențial de a fi aglomerate suplimentar datorită protestului. 
Informațiile sunt pur orientative, evident că un organizator nu poate ști cu precizie această 
informație. 


Menţionez că adunarea publică se va desfășura conform Art. 2 și Art. 9 din Legea 60/1991. 


Persoană de contact: [prenume nume], tel: [număr telefon], adresă de corespondenţă: 
[adresa de corespondență], email [email]. 


Cu respect, 


[prenume nume] 


IMPORTANT: conform Legii adunărilor publice nr. 60/1991, autoritățile publice locale pot da 
aviz negativ notificării doar în anumite condiţii (există un protest deja notificat pe același loc 
și în același timp, este un șantier în zona notificată) și doar în maxim 72 de ore de la 
depunerea notificării. 

Solicitare audienţă publică: 


Data: [data la care e transmisă] 


Ref: solicitare audienţă publică 

Stimată doamnă! stimate domnule consilier/primar |prenume, nume], 

Subsemnata [prenume, nume], identificată cu CI seria [seria CI], nr. [număr CI], cu domiciliul 
în [adresa completă], solicit prin prezenta îmi acordaţi o audienţă publică. 


Precizez că fac această solicitare în baza Ordonanţei de Urgenţă nr. 57/2019 privind Codul 
Administrativ, Art. (225): „(1) Aleșii locali sunt obligaţi ca, în exercitarea mandatului, să 
organizeze periodic, cel puţin o dată pe trimestru, întâlniri cu cetăţenii, să acorde audienţe și 
să prezinte în consiliul local, respectiv în consiliul judeţean o informare privind problemele 
ridicate la întâlnirea cu cetăţenii”. 


Pe scurt, în cadrul audienței, doresc să discutăm despre [scrieţi pe scurt subiectul pe care îl 
Vă a să îmi comunicaţi pe adresa de e-mail [adresă de email] și/sau la telefon [număr de 


Cu respect, 


Prenume, Nume] 

Solicitare participare ședință publică: 


Şedinţele de consiliu local/general/judeţean sunt, conform legii, ședințe publice. Asta 
înseamnă că cetățenii pot participa și/sau pot cere cuvântul în cadrul ședinței. Vă sfătuim 
însă, în măsura în care este posibil, să consultaţi și regulamentele locale care pot să 
prevadă etape suplimentare (dacă nu puteţi identifica documentul, îl puteți solicita în baza 
Legii nr. 544/2001). Puteţi participa și fără a solicita cuvântul. 


Data: [data la care e transmisă] 


Ref: solicitare de participare la ședința de consiliu local/judeţean și cerere de luare a 
cuvântului în fața consiliului 


Stimată doamnă/ stimate domnule, 


Subsemnata [prenume, nume], identificată cu CI seria [seria CI], nr. [număr CI], cu domiciliul 
în [adresa completă], solicit prin prezenta să particip la ședința de Consiliu 
Local/General/Judeţean anunţată pentru data 


Precizez că fac această solicitare în baza Legii 52/2003, Art. (8) care prevede că cetăţenii 
au dreptul de a participa la ședințele publice. 


Menţionez că doresc să iau cuvântul înainte de punctul[se menţionează punctul de pe 


„ Solicitarea de 
a mă adresa Consiliului o fac în baza Art. (9) a Legii 52/2003: „Persoana care prezidează 
ședința publică oferă invitaţilor și persoanelor care participă din proprie inițiativă posibilitatea 
de a se exprima cu privire la problemele aflate pe ordinea de zi.” 


Vă IE, să îmi transmiteţi pe e-mail numărul de înregistrare pentru prezenta solicitare [adresă 


Cu respect, 


Prenume, Nume] 

Transmitere recomandări proiect dezbatere publică: 


Atunci când un proiect de hotărâre de consiliu local/judeţean sau orice alt document emis de 
un Minister sau o instituție centrală se află în dezbatere publică, cetățenii pot transmite în 
scris sugestii de îmbunătăţire ale documentului supus dezbaterii publice. 


Data: [data la care se transmite documentul] 
Ref: Sugestii pentru îmbunătăţirea documentului [numele documentului, așa cum este 


aflat în dezbatere publică 


Stimată doamnă/Stimate domnule, 


Având în vedere prevederile Legii nr. 52/2003 privind transparenţa decizională în 
administrația publică, subsemnatul/a [prenume nume], identificată cu C.I. nr. [număr C.I], 
seria [seria C.I.], vă transmit sugestiile mele de îmbunătăţire a proiectului [numele proiectului 
aflat în dezbatere publică]: 


Având în vedere prevederile legii 52/2003, Art. 12 (3): „Autorităţile administraţiei 
publice prevăzute la art. 4 sunt obligate să justifice în scris nepreluarea 
recomandărilor formulate și înaintate în scris de cetăţeni și asociaţiile legal constituite 
ale acestora”, vă solicit să transmiteţi în scris recomandările nepreluate, precum și 
motivul pentru care acestea au fost respinse. 


Persoană de contact: [prenume, nume] // [telefon] // [e-mail] 


Mulţumesc, 

Solicitare organizare dezbatere publică: 


Data: [data la care se transmite solicitarea] 


Ref: solicitare organizare dezbatere publică conform Legii nr. 52/2001 privind transparenţa 
decizională în administraţia publică locală 


În cazul în care un Consiliul Local, Consiliu Judeţean, Minister sau orice altă instituţie 
publică centrală are în dezbatere publică o hotărâre de consiliu local/judeţean, strategie, 
politică etc o organizaţie neguvernamentală poate solicita organizarea unei întâlniri cu 
cetățenii, în care să poată fi explicat proiectul, să existe posibilitatea de a adresa întrebări și 
în care cetățenii să își poată exprima punctul de vedere. 


Stimate domn [numele primarului], 
Organizația [numele organizaţiei] (cu sediul social în strada [adresă sediu social]), având în 


vedere prevederile Legii 52/2003, Art 7 (9): „Autoritatea publică în cauză este obligată să 
decidă organizarea unei întâlniri în care să se dezbată public proiectul de act normativ, dacă 
acest lucru a fost cerut în scris de către o asociaţie legal constituită sau de către o altă 


autoritate publică.”: 


vă solicită organizarea unei dezbateri publice pe marginea proiectului de Hotărâre de 
Consiliu Local [numele instituţiei], aflat în dezbatere publică până pe data [ 


].: „numele proiectului, așa cum este publicat pe pagina instituției],'. 


Vă rugăm să ne comunicaţi pe adresa de e-mail: [email], data, ora și locul unde se va 
desfășura dezbaterea publică. 


Pentru mai multe informaţii cu privire la prezenta solicitare, persoană de contact: [numele 


solicitantului], telefon [telefonul]. 
Cu respect, 

[nume prenume] 

[Asociaţie] 

Petiţie: 


Data: [data la care se transmite petiția] 
Ref: [pe scurt, subiectul petiţiei] 


O petiție este o solicitare prin care sunt punctate probleme din comunitate și prin care 
solicităm luarea de măsuri pentru remedierea acestor probleme (nu este obligatoriu să 
identificăm noi soluţiile). Dacă alegem să facem sesizarea sub forma de petiție, obligăm 
autoritatea publică să ne transmită un răspuns scris în maxim 30 de zile de la transmiterea 
petiției. 


Stimate domnule primar [numele primarului/conducătorului instituției căreia îi adresăm 


Având în vedere prevederile OG 27/2002 privind reglementarea activității de 
soluţionare a petiţiilor, subsemnatul/subsemnata [prenume nume], cu domiciliul în 
[adresa], identificat(ă) cu CI nr. [număr CI], serie [serie CI], formulez prezenta petiție: 


[Descrierea problemei pe care dorim să o sesizăm și, în cazul în care ne este la îndemână, 
formularea unor posibile soluții]. 


Având în vedere prevederile OG 27/2002, Art 8: (1) „Autorităţile și instituţiile publice sesizate 
au obligaţia să comunice petiționarului, în termen de 30 de zile de la data înregistrării petiţiei, 
răspunsul, indiferent dacă soluţia este favorabilă sau nefavorabilă”, vă solicităm să ne 
transmiteţi un răspuns în scris pe adresa de e-mail [| 


Persoană de contact: [prenume, nume, adresa de email). 


IMPORTANT: având în vedere prevederile legale, este obligatoriu ca cel puțin un semnatar 
să ofere detaliile complete cu privire la adresa și actul de identitate. La semnatari, pot fi 
trecute mai multe persoane și/sau tabelele de semnături în cazul în care textul petiţiei este 
chiar o petiție pentru care aţi strâns semnături în comunitate. 


Semnatari: 


[Nume semnatari] 

Resurse (posibil) de ajutor: 


Pentru că organizarea comunitară și activitatea de advocacy sunt printre cele mai importante 
instrumente de manifestare a democraţiei, există nenumărate materiale care pot fi de folos. 
Lăsăm mai jos o listă cu unele dintre cele mai utile. Unele dintre materiale conțin legislaţie 
specifică din statele în care au fost editate. Cu toate acestea, credem că vă pot fi utile pentru 
descrierea mecanismelor de organizare comunitară și chiar pentru a vă da speranţă că 
aceste demersuri, aplicate cu consecvență și răbdare, pot ajunge la rezultatele dorite. 


Lucrăm împreună pentru o Europă incluzivă 


1. Manual de Advocacy — editat de Fundaţia CeRe: un manual cu numeroase exemple 
din activitatea Fundaţiei de-a lungul anilor; 

2. Abordări inovative în campanii de advocacy — co-editat de Fundaţia CeRe: o 
culegere cu exemple de campanii din mai multe state; 

3. TB Advocacy — A practical Guide — editat WHO Global Tuberculosis Programme: 
ghid de strategii de advoacy în domeniul promovării drepturilor pacienţilor și a 
promovării prevenţiei TBC; 

4. TBIMDR-TB Advocacy Toolkit — editat de AdvocacyPartnership: ghid de strategii 
de advoacy în domeniul promovării drepturilor pacienţilor și a promovării prevenției 
TBC; 

5. A guide for TB Budget Advocacy — editat de PAS Centre: un ghid de advocacy 
pentru a promova bugetarea politicilor de prevenţie și de tratament pentru pacienții 
cu TB; 

6. A Guide for Public Health Advocacy -— editat Alive and Thrive: ghid cu privire la 
implementarea unei campanii ce vizează creșterea calităţii vieţii pentru copiii din Asia 
de Sud Est; 

7. Universal Health Coverage Advocacy Guide — editat UHC2030 International 
Health Partnership: tehnici și tactici de advocacy pentru persoanele interesate de 
campanii de advoacy în domeniul sănătăţii; 

8. Advocacy Strategies for Health and Development: Development 
Communication in Action — editat de World Health Organization: tehnici de 
advocacy în domeniul sănătății; 

9. An Advocacy Guide for Policy Change Around MSM Health — editat de African 
Men for Sexual Health and Rights și The Health Policy Project: un ghid de advoacy 
pentru comunitatea bărbaţilor care fac sex cu bărbații; 

10. HEPS Advocay Guide — editat de HEPS Europe: strategii de advocacy pentru 
promovarea hranei sănătoase în școli; 

11. A Basic Guide to ABCD Community Organizing — editat de Community 
Development Institute Northwestern University: tehnici de organizare comunitară; 

12. Community Organizing: the Basics — editat de Neighborhood Anarchist Collective: 
principalii pași pe care trebui să îi facem în organizarea comunitară. 

Organizații cu activitate în domeniul sănătate / advocacy / 


Lucrăm împreună pentru o Europă incluzivă 


Lista de mai jos nu este una completă. În funcţie de specificul cauzei pe care o promovați, 
vă recomandăm să căutaţi pe internet dacă nu există organizații încă și mai relevante pentru 
campania dumneavoastră. Uneori expertiza unor organizații cu vechime se poate dovedi 
foarte folositoare pentru cauzele noastre. De aceea vă recomandăm să vă documentaţi pe 
websiteurile organizaţiilor relevante pentru cauza voastră și, dacă aveţi nevoie de ajutor, 
chiar să le contactaţi și să le cereți sprijinul. 


Organizaţii din domeniul sănătate: 


Cancer 


tuturor categoriilor de 
populaţie asupra factorilor 
care pot duce la apariţia 
oricărei forme de 

cancer, mijloacelor de 
prevenţie, combatere şi 
depistare 

în fază timpurie a 
cancerului; consiliere 
psihologică pentru pacienți. 


Nr. | Nume asociaţie Misiune Website E-mail 
1 | Alianţa Pacienţilor | De a determina autorităţile | https://aliantapaci | contactQalianţa 
Cronici din să consulte pacienţii în entilor.ro pacienţilor.ro 
România permanenţă şi la modul real 
în privinţa schimbărilor pe 
care preconizează să le 
realizeze în sistemul de 
sănătate şi de a face 
cunoscute şi respectate în 
România drepturile 
pacienţilor. 
2 Asociaţia Informarea, educarea şi https://abc- Abc_romaniaQy 
Bolnavilor de conştientizarea romania.ro ahoo.com 


3 | Asociaţia Colegiul 
Pacienţilor 


Colegiul Pacienţilor isi 
propune să vegheze 
asupra sistemului medical 
apărând drepturile 
oamenilor la sănătate mai 
presus de interesele 
comerciale sau de orice 
altă natură. 

Obiectivul nostru este 
accesul nediscriminatoriu la 
serviciile medicale in mod 
egal pentru toţi cetatenii. 


https://colegiulpac 
ientilor.org 


officeGQcolegiulp 
acientilor.org 


A A_ 

4 | Asociaţia M.A.M-E | Misiunea organizatiei este | http://www.asocia | office(Qasociatia 
aceea de a imbunatati tiamame.com mame.com 
permanent calitatea vietii 
bolnavilor de cancer si alte 
boli grave din Romania, in 
special copii, prin 
acordarea de sprijin 
medical, informational, 
juridic, social, psihologic, 
material si moral, atat lor, 
cat si familiilor acestora. 


5 | Asociaţia pentru Scopul asociaţiei este dea | https://acas- mcdm_acas(Qya 
Consiliere şi oferi suport şi asistenţă alba.ro hoo.com 
Asistenţă specializată persoanelor cu 
Specializată — nevoi speciale aflate în 
ACAS Alba lulia dificultate şi/sau în situaţie 

de risc. 

6 Fundaţia Tineri Creşterea stării de https://y4y.ro office(Oy4y.ro 

pentru Tineri sănătate şi de bunăstare a 


tineretului din România; 
Implicarea decidenţilor în 
activităţi de prevenire şi 
control a îmbolnăvirilor în 
domeniul sănătăţii publice; 
Întărirea capacităţii 
profesionale a diverselor 
specialităţi ce adresează 
nevoile tinerilor 

7 | Asociaţia (Unu și | Misiunea Unu și Unu este https://unusiunu.c | contactQarnis.o 


Unu) Română de a îmbunătaţi sănătatea | om ng 
pentru nou- bebeluşilor din România 

născuţi îndelung prin proiecte de prevenţie, 

spitalizați - informare şi educare a 

ANRIS societăţii civile privind 


naşterea înainte de termen, 
implementarea principiilor 
FCC în terapiile intensive 
neonatale și alinierea 
Standardelor naţionale la 
nivelul Standardelor 
Europene de îngrijire 
elaborate de EFCNI, 
precum și oferirea de 
suport bebeluşilor îndelung 
spitalizaţi la naștere și 
familiilor lor în procesul de 
recuperare medicală 


ulterioară. 
8 | Asociaţia Română | Servicii psiho-sociale http://www.autism | adhd.autismGQya 
de Terapii în pentru copiii cu autism şi artaaadhd.ro hoo.com 


Autism şi ADHD ADHD. 

9 | Federaţia Misiunea FADR este de a http://fadr.ro sperdia.turdaQ 
Asociaţiilor reprezenta interesele gmail.com 
Diabeticilor din persoanelor cu diabet din 
România România, de a coordona și 
facilita colaborarea și 
dezvoltarea asociaţiilor 
persoanelor cu diabet și de 
a le reprezenta la nivel 
local, național și 
internaţional. 

10 | Asociaţia pentru Misiunea este concentrată | https://asptmr.ro | office Gasptmr.r 
Sprijinirea pe nevoile pacienţilor cu (9) 

pacienţilor cu Tuberculoză si Tuberculoză 
Tuberculoză Multi-Drog Rezistentă și 
multidrog reprezentarea lor în fața 
rezistentă autorităților. 

(ASPTMR) 
11 | Asociaţia Câștigă | Organizaţie care https://castiga- info gcastiga- 
Viaţă promovează campanii de viata.ro viata.ro 
informare și prevenţie cu 
privire la diferite afecțiuni, 
organizare de cursuri de 
specialitate pentru cadre 
medicale, cercetare, 
organizare de grupuri de 
suport pentru pacienţi cu 
afecțiuni oncologice. 

12 | Asociaţia SM Asociaţia s-a implicat și în https://smsperom | office.speromax 
Speromax Alba activităţi de axalba.ro (Ogmail.com 
reprezentativitate a 
persoanelor cu dizabilităţi 
pentru a atrage atenţia 
comunităţii locale de 
existenta acestei boli. 

13 | ARAS — Asociaţia | Rol activ în advocacy, https://arasnet.ro | arasQarasnet.ro 
Română Anti schimbări legislative și 
SIDA reprezentarea persoanelor 
vulnerabile. Face parte din 
mai multe organisme 
internaţionale din domeniu: 
Civil Society on HIV/AIDS 
Forum, Civil Society Forum 
on Drugs, Eurasian Harm 
Reduction Network 
(EHRN). 

14 | Asociaţia Darul Accesul la implantul https://darulsunet | contact (darulsu 
Sunetului cohlear înseamnă ului.ro netului.ro 
suplinirea deficienței, 
integrarea școlară și 
accesul la o viaţă 
independentă. Promovarea 

acestei soluții este scopul 


nostru. 
15 | Asociaţia Help Help Autism sprijină https://helpautism | raluca.bogdan 
Autism instituțiile publice pentru a „TO (Qhelpautism.ro 
crește calitatea serviciilor 
oferite. 
16 | Asociaţia Advocacy în domeniul http://Mwww.daruie | contact Qdaruies 
Dăruiește Viaţă sănătăţii, campanii de steviata.ro teviata.ro 


strângere de fonduri pentru 
construcţie spitale/echipa 


secţii spitale. 
17 | Asociaţia Inima Dezvoltă și finanţează https://inimacopiil | office(Qinimacop 
Copiilor proiecte care vin în ajutorul | or.ro iilor.ro 


copiilor născuţi cu 
malformații cardiace sau cu 
alte probleme 

grave de sănătate. 


18 | Asociaţia Activitate grass-root pentru | https://www.faceb | presedinte.spc 
Sănătate pentru promovarea prevențţiei în ook.com/Sanatat | GOgmail.com 
Comunitate comunitate. epentruComunitat 

e/ 

19 | Fundaţia Activitate în beneficiul WwWw.raa.ro officeQraa.ro 
Romanian Angel copiilor şi tinerilor cu nevoi, 

Appeal inclusiv a celor cu boli 


cronice, infecție cu 
HIV/SIDA etc. prin 
acordarea de ajutor 
medical, psihologic, social 
și material, precum și prin 
dezvoltarea de rețele, 
cursuri de instruire, 
cercetare, campanii și 
programe de advocacy, în 
colaborare cu autorităţi 
guvernamentale, companii, 
organizații 
neguvernamentale și 
persoane fizice. 


20 | Salvaţii Copiii Advocacy și servicii pentru | https://www.salva | secretariat Qsal 
copii (sănătate, ticopiii.ro vaticopiii.ro 
vulnerabilitate) 

21 | SOS Satele Promovarea drepturilor https://www.sos- | pr(GQsos- 

Copiilor copiilor, advocacy pentru satelecopiilor.ro satelecopiilor.ro 


respectarea drepturilor 
comunităţilor vulnerabile. 
22 | Confederaţia Funcţia principală a Caritas | https://caritasrom | caritas(caritasr 
Caritas România este de a ania.ro omania.ro 
reprezenta interesele 
membrilor săi, cele 10 
asociaţii Caritas, în relaţia 

cu autorităţile centrale și cu 
alţi parteneri strategici la 
nivel naţional, prin 
susținerea unui dialog 
constant pentru 
îmbunătăţirea cadrului 
legislativ privind 
funcţionarea și finanţarea 
serviciilor sociale adresate 
persoanelor vulnerabile. 


Organizaţii de advocacy: 


Nr. | Nume asociaţie Misiune Website E-mail 

1 Fundaţia Centrul Suport pentru derulare de | https://cere.ong cere(Qcere.ong 
de Resurse pentru | campanie de advocacy, 
participare organizare comunitară. 
publică: CeRe 

2 | Asociaţia Academia de Advocacy http://www.advocacy.ro | office Gadvoca 
Academia de este o organizaţie non Cy.ro 
Advocacy profit, cu expertiză în 


domeniul advocacy, care 
asistă grupurile legitime 
de interese în amendarea 
actelor normative 
relevante şi mobilizează 
participarea acestora în 
elaborarea politicilor 


publice. 
3 | Asociaţia Civica Organizare comunitară în | https://asociatiacivica.ro | contactQasoci 
laşi atiacivica.ro 
4 Transparency Transparency https://www.transparenc | office Gtranspar 
International International România are | y.org.ro/ro ency.org.ro 
Romania două priorităţi 


majore: îmbunătăţirea 
raportării și sancţionării 
corupției în 

România și schimbarea 
de atitudine în rândul 
instituţiilor și al 
cetățenilor, astfel încât 
corupția să devină 
inacceptabilă în România. 
5 | Asociaţia Pro Misiunea APD este de a http://www.apd.ro/ro_R | apdQapd.ro 
Democraţia intari democratia la nivel | O/ 
national si international 
prin stimularea participarii 
civice 


Proiect derulat de 


Pa 
î f ZI Parteneriatul Ston (|) 
Pina App0AI- ASPTMR 2 daia lua 


Iceland ul 


Liechtenstein Active 
Norway citizens fund 


Material elaborat în cadrul proiectului 


Implicare civică pentru o sănătate 
mai bună a comunității 


RO2020/ACF. A3_GS_13 


Proiect derulat de Fundaţia Romanian Angel Appeal — Apelul Îngerului Român în parteneriat cu Asociaţia 
pentru Sprijinirea Pacienţilor cu Tuberculoză Multidrog Rezistentă, cu sprijinul financiar Active Citizens 


Fund România, program finanţat de Islanda, Liechtenstein și Norvegia prin Granturile SEE 2014-2021. 
Conţinutul acestui material nu reprezintă în mod necesar poziția oficială a Granturilor SEE și Norvegiene 
2014-2021; pentru mai multe informaţii accesaţi www.eeagrants.org. 


Iceland iul 


Liechtenstein 
Norway 


Active 
citizens fund 


Material realizat cu sprijinul financiar Active Citizens Fund România, program 
finanțat de Islanda, Liechtenstein și Norvegia prin Granturile SEE 2014-2021. 


Conţinutul acestui material nu reprezintă în mod necesar poziţia oficială a 
Granturilor SEE și Norvegiene 2014-2021; pentru mai multe informații accesaţi 
www.eeagrants.org 


Raport publicat de Fundaţia Romanian Angel Appeal 


București, mai 2023 


TB 


